ועדת המשנה לתקציבי הספורט, כנסת 24, פרוטוקול מספר 11, 2022-06-14 13:00

סימון דוידסון: צהרים טובים לכולם.

סימון דוידסון: אני פותח את ישיבת הוועדה ועדת משנה של ועדת החינוך, התרבות והספורט ועדת המשנה לתקציבי הספורט.

סימון דוידסון: על סדר-היום: תקצוב כדורגל נשים.

סימון דוידסון: נתחיל את הדיון למרות שיש עוד אנשים שהם בדרך ותקועים בכניסה.

סימון דוידסון: הדיון הזה חשוב והוא יהיה ארוך כי ארצה שכמה שיותר אנשים ישמיעו את הדברים שלהם.

סימון דוידסון: לפני חודשיים עשינו דיון בנושא של ספורט נשים פה בוועדה הזאת.

סימון דוידסון: עשינו שדולה גדולה לגבי ספורט נשים והדבר הזה בדמי.

סימון דוידסון: ביקשתי מאתי, מזכירת הוועדה, להבין למה הוועדה הזאת לא מקבלת תשובות ממשרד הספורט וממשרדים אחרים לגבי נקודות שאנחנו מעלים בוועדה?

סימון דוידסון: לא כל-כך אהבתי את התשובות שקיבלתי.

סימון דוידסון: צריך להבין שכשוועדה מתכנסת בכנסת, המשרדים צריכים להגיב כדי לשנות דברים.

סימון דוידסון: אנחנו לא יושבים פה סתם כדי להיפגש, אנחנו יכולים להיפגש בבית קפה.

סימון דוידסון: אנחנו נמצאים פה בכנסת ישראל בוועדה הזאת כדי להזיז דברים וכדי לעשות יותר טוב לספורט הישראלי.

סימון דוידסון: בנושא של נשים בספורט הישראלי יש לנו דרך ארוכה כדי להתקדם, להידמות ולהיות שווים למדינות המודרניות בעולם ולא רק למודרניות.

סימון דוידסון: לפני הדיון הזה היתה לי פגישה עם חברי פרלמנט מרומניה והנתונים שקיבלתי מהם לגבי ספורט, בעיקר ספורט נשים, הם לאין ערוך יותר טובים ממה שאנחנו מקבלים פה במדינת ישראל.

סימון דוידסון: אני אתחיל מנקודה שהעוזר לי אוריה סימן לי ואני באמת לא מבין איך דבר כזה יכול להיות במדינת ישראל.

סימון דוידסון: תבינו מה זאת אפליה מגדרית בספורט במדינת ישראל.

סימון דוידסון: תקנון היסוד של התאחדות לכדורגל קובע כי קבוצת בוגרים בליגת העל שהשתתפה באופן מלא במשחקי הליגה בשנתיים שקדמו לאספה הכללית, תהיה זכאית ל-20 קולות, בעוד קבוצה זהה בליגת הנשים תהיה זכאית ל-10 קולות.

סימון דוידסון: כמו כן, בליגה הלאומית זכאית קבוצת הבוגרים ל-20 קולות, בעוד בליגה השנייה, בליגת הנשים, שני קולות שהם עשירית.

סימון דוידסון: אתם קוראים לזה פוליטיקה בספורט?

סימון דוידסון: לא, זה שוויון בהנהלה של ההתאחדות לכדורגל.

סימון דוידסון: אני לא מכיר את זה ממקומות אחרים.

סימון דוידסון: יכול להיות שיש פה אנשים מעולם הכדורסל והם אולי יפתיעו אותי ויגידו שגם בכדורסל זה קורה.

סימון דוידסון: צריך להבין שבסוף, כדי לקדם את ספורט הנשים, את כדורגל הנשים וגם ענפים אחרים, צריך להשקיע.

סימון דוידסון: אני מדבר על תקציבים אבל בעיקר על מתקנים שמוחזקים על-ידי רשויות מקומיות.

סימון דוידסון: גם שם צריך שיהיה שוויון בין נשים לגברים.

סימון דוידסון: אם זה לא יקרה במגרשים האלו ובאולמות הללו, לעולם לא נוכל לקדם את הספורט.

סימון דוידסון: נוכל לדבר ולדבר וזה לא יתקדם.

סימון דוידסון: אז יש מקום מסוימים כמו קריית ים שהמצב שם הרבה יותר טוב, אבל ברוב מגרשי הכדורגל במדינת ישראל ישנה בעיה עם השעות שמקבלות קבוצות כדורגל נשים.

סימון דוידסון: אף פעם זה לא מגרש מלא, תמיד זה שליש מגרש, רבע מגרש, חצי מגרש, ליד המגרש.

סימון דוידסון: גם את זה ראיתי.

סימון דוידסון: המגרש נגמר וליד המגרש פתאום עשו איזה מגרש קטן ושם הן ישחקו.

סימון דוידסון: הן משחקות בשעות לא שעות ולפעמים כשאין תאורה בכלל.

סימון דוידסון: אז איך אפשר לקדם ככה את הספורט.

סימון דוידסון: היום בהתאחדות לכדורגל רשומות כ-2,000 בנות.

סימון דוידסון: איך נגיע למספרים אחרים אם הן לא מקבלות את מה שקבוצת כדורגל בנים מקבלת?

סימון דוידסון: זה לא יקרה.

סימון דוידסון: קחו בחשבון שאותם מגרשים שקבוצות הכדורגל מחזיקות ומשתמשות, אלה מגרשים שמנהל הספורט, הטוטו בזמנו, מימן את הקמתם יחד עם הרשויות.

סימון דוידסון: זה לא שאגודה מסוימת, למשל מכבי נתניה, היא שהקימה את המגרש.

סימון דוידסון: לא, המדינה היא זאת ששמה את הכסף ודאגה שהמגרש הזה יהיה.

סימון דוידסון: כל הנושא הזה של קבוצת כדורגל נשים בהתאחדות לכדורגל קיבלה הרבה מאוד רעש בשבוע האחרון.

סימון דוידסון: זאת אחת הסיבות שזירזתי וקידמתי את הדיון הזה.

סימון דוידסון: אני רוצה להודות לחברת הכנסת שרן השכל, יו"ר ועדת החינוך, שאפשרה לי והזיזה דיון אחר כדי שהדיון הזה יתקיים.

סימון דוידסון: הדיון מתקיים, בגלל הסיפור הזה של קבוצת הכדורגל וגם הבנתי שאתמול התקיימה שיחה ועוד מעט נציג ההתאחדות לכדורגל יספר לנו על השיחה ומה ההסכמות שעלו מהשיחה.

סימון דוידסון: גם אתם תוכלו לספר.

סימון דוידסון: אבל, לא היינו צריכים להגיע למצב הזה.

סימון דוידסון: אני לא יודע אם זה בגלל שפתאום שמעו שיש ועדה.

סימון דוידסון: אני לא יודע מה הסיבה שפתאום הכול הזדרז וכן הצלחתם להגיע להסכמות, אבל אנחנו נשמע את הנושא הזה.

סימון דוידסון: הבנתי שההסכמות הן לרוח שני הצדדים, אני מקווה שכך הדבר.

סימון דוידסון: אני אגיד לכם משהו שכל מי שיושב בחדר הזה יבין וגם הבנות החמודות מעולם הכדורגל יבינו.

סימון דוידסון: הגעתי לכנסת מעולם הספורט.

סימון דוידסון: הייתי יושב איגוד השחייה, מאמן נבחרת ישראל.

סימון דוידסון: כל החיים שלי עסקתי בספורט.

סימון דוידסון: זה נורא קשה לנהל ספורט במדינת ישראל.

סימון דוידסון: אם מישהו בספורט הישראלי יוכל להגיד לי כמה כסף הוא הולך לקבל בשנת 2022 מהמדינה, אני אגיד שאולי הוא חלם בלילה.

סימון דוידסון: אף אחד לא יודע.

סימון דוידסון: אם מישהו יודע להגיד לי מה הוא יקבל ב-2023?

סימון דוידסון: זה בכלל לא יקרה.

סימון דוידסון: תבינו, כשמנהלים עסק, אתה עושה תכנית עסקית.

סימון דוידסון: אתה יודע כמה כסף הולך להיכנס לך, אתה יודע מה אתה הולך להשקיע, האם אתה מביא עובד כזה או אחר.

סימון דוידסון: הספורט הוא ניהול עסקי לכל דבר.

סימון דוידסון: אין מנהל אגודה במדינת ישראל שיכול לדעת כמה כסף הוא יקבל בשנה הבאה וכמה בשנה הזאת.

סימון דוידסון: הוא לא יודע, אבל הוא כבר חתם עם מאמנים, כבר סגר על בריכות ואולמות, הוא כבר התחייב.

סימון דוידסון: רוב האנשים שעושים את זה, לא בענפי הכדור אלא בענפים האישיים, עושים את זה בהתנדבות.

סימון דוידסון: הם חותמים ערבות אישית על כל דבר.

סימון דוידסון: הם הגיבורים של הספורט הישראלי, אותם אנשים שעושים את זה מהנשמה שלהם יום יום.

סימון דוידסון: אני מפה באמת מחבק אותם ומחזק אותם ויודע מה החשיבות שלהם לספורט הישראלי.

סימון דוידסון: אותם אנשים שעושים את זה יום יום למען הילדים שלנו.

סימון דוידסון: אחת הסיבות המרכזיות שהוועדה הזאת קמה היא כדי להזיז קצת דברים בספורט במדינת ישראל.

סימון דוידסון: לא הרבה, קצת.

סימון דוידסון: זה קשה אבל אנחנו לא נרים ידיים, אני לא ארים ידיים.

סימון דוידסון: זה יקרה עוד שבוע ועוד שבוע ובסוף נצליח להזיז את הספינה הזאת למקום יותר טוב.

סימון דוידסון: אני יודע שיש לנו שר ספורט שהוא מאוד מחויב לדבר הזה.

סימון דוידסון: באמת, אחד האנשים הכי מקסימים שיש, מאוד מאוד חיובי.

סימון דוידסון: אבל בסוף הוא לא זה שעושה את זה.

סימון דוידסון: יש מערכת שלמה שהיא הגב של משרד הספורט וגם לה קשה.

סימון דוידסון: גם שם יש אנשים מקסימים, אבל כל דבר לוקח לו הרבה מאוד זמן.

סימון דוידסון: אני מקווה שהדברים יתחילו באופן יותר מהיר.

סימון דוידסון: גם הנושא של התמיכות לאגודות ואיגודים, העברה של הכספים.

סימון דוידסון: יש תוכניות כל-כך יפות לגבי מאמנים ועזרה לאגודות אבל הדברים תקועים.

סימון דוידסון: נתחיל את הדיון וקודם נשמע אתכם ואת משרד הספורט, ההתאחדות לכדורגל, ההתאחדות לכדורסל.

סימון דוידסון: אם יש בזום אנשים שרוצים לדבר, גם אותם נשמע.

סימון דוידסון: אני רוצה להתחיל קודם כל עם התאחדות הכדורגל.

סימון דוידסון: כל מי שמדבר שיגיד את שמו ותפקידו כי הדברים גם מצולמים וגם כתובים וכך נתקדם הלאה.

סימון דוידסון: בסוף יהיה סיכום בוועדה.

גיא ענבר: אני מנהל אגף קשרי ממשל ורגולציה בהתאחדות לכדורגל.

גיא ענבר: נמצאת איתי גם מיתר שמש, מנהלת אגף נשים.

גיא ענבר: היא חדשה בתפקידה.

גיא ענבר: הבנו את הצורך ומזה זמן רב אנחנו מנסים לאייש את המשרה הזאת.

גיא ענבר: חלק מהנוכחים פה גם מכירים את ההבאה של נורה אפטל, מי שהיתה המנהלת המקצועית שבסוף סיימה את תפקידה מוקדם מהצפוי.

גיא ענבר: בכנות, אני חושב שאולי כדאי שנשמע את כולם ואחר-כך נגיב ולספר.

גיא ענבר: גם קארין אמורה להגיע.

גיא ענבר: כדי שנשמע ואחר-כך נגיב.

סימון דוידסון: קארין תקועה בשער.

סימון דוידסון: נעבור להתאחדות ולקארין עוד רגע.

סימון דוידסון: נתחיל עם נורית שרביט.

סימון דוידסון: נורית אחראית במשרד הספורט על כל מה שקשור לספורט נשים.

סימון דוידסון: נורית, בבקשה.

סימון דוידסון: זאת פעם שנייה שאנחנו עושים דיון בנושא הזה.

סימון דוידסון: אנחנו לא צריכים מצגות, אנחנו רוצים לראות איפה הדברים הולכים להתקדם בנושא הזה.

נורית שרביט: זה לא מצגות.

נורית שרביט: הדברים שאמרת הם אמת לאמיתה בהיבט של קידום ספורט נשים.

נורית שרביט: זה אחד הדברים המשמעותיים והמהותיים שהשר, המנכ"ל ומנהל הספורט רוצים לקדם ועושים הרבה מאוד דברים בתחום הזה.

נורית שרביט: כמובן שזה מתבטא בנושא של תקצוב וכמובן שבסופו של דבר התקציב הוא מיועד לכולם.

נורית שרביט: אם נשים מקבלות יותר כנראה זה על חשבון הגברים.

נורית שרביט: אני אומרת שאם הנשים יקבלו יותר, זה כמובן יבוא על חשבון קבוצות הגברים.

נורית שרביט: אני לא מתביישת לומר את זה.

נורית שרביט: באמת, זה במבחן התמיכות החדש.

נורית שרביט: כשאנחנו מדברים על הנושא של העיכוב, אז המודל החדש אושר בוועדת התמיכות ובקרוב מאוד גם האיגודים והתקציבים יעברו לאגודות ולאיגודים וזה יבוא לביטוי בשטח.

נורית שרביט: יש גם הבטחה שהתקציב של הנשים לא ירד.

נורית שרביט: להיפך, זה עלה.

נורית שרביט: הצגתי את זה גם בדיון הקודם.

נורית שרביט: התקצוב עלה במיליוני שקלים גם בליגות העל ואנחנו משווים מה שהיה ב-2019, 2020 למה שיש היום בשנת 2022.

נורית שרביט: המסגרת לנשים לתקציב ספורט הנשים הוא ידוע.

נורית שרביט: הוא לא ירד, הוא עלה.

נורית שרביט: מעבר לזה שהוא עלה לתקציב לאגודות ולאיגודים, הוא גם עלה בהרבה מאוד דברים אחרים ששמנו עליהם דגש, גם בנושא של מאמנות, גם בנושא של מתקנים, בכל הנושאים שקשורים לקידום ספורט נשים.

נורית שרביט: זאת התייחסות כללית ואשמח להתייחס ספציפית.

נורית שרביט: אני חייבת לציין לפני שבועיים באמת פתחנו וקמה הוועדה שדיברנו עליה.

נורית שרביט: החלטת ממשלה שהשר הוביל ועדה לקידום ספורט נשים עם 4 תתי ועדות בתוכה.

נורית שרביט: אחת עוסקת רק בנושא הכדורגל והכדורסל.

נורית שרביט: השנייה בכל הנושא של מבנה ותקצוב, השלישית בנושא של שלטון, הרביעית בנושא של חסמים.

נורית שרביט: יש לה יעד מאוד מוגדר לסיום הוועדה.

נורית שרביט: תוך 4 חודשים הוועדות אמורות להגיש את המסקנות ותוך חצי שנה יוגש דוח מלא עם המלצות לשר.

סימון דוידסון: קודם כל, אני מברך על זה.

סימון דוידסון: יוסי בוחבוט, אתה מנהל קבוצת קריית ים.

סימון דוידסון: כמה כסף קיבלת השנה מהמדינה על הפעילות שלך?

יוסי בוחבוט: שום דבר.

סימון דוידסון: אז אני רוצה להגיד לך אמיתי.

סימון דוידסון: אני חי את השטח.

נורית שרביט: לא, אבל אתה מדבר איתי על זה שהאגודות מקבלות או לא מקבלות.

נורית שרביט: אנחנו כרגע מדברים על ועדה משותפת יחד עם הטוטו.

נורית שרביט: אני מעדיפה לא להתייחס לנושא של התקציב אגודות איגודים, כי אין כרגע קשר לנושא של הדיון.

סימון דוידסון: קארין, ברוכה הבאה.

סימון דוידסון: נתחיל איתך וההתאחדות יגיבו.

סימון דוידסון: שמענו בתקשורת והיה רעש גדול בנושא הזה.

סימון דוידסון: הבנתי שאתמול היה דיון בין הצדדים.

סימון דוידסון: ספרי מה היה, מה המצב עכשיו מה יהיה קדימה?

קארין סנדל: אני אגיד שלפני יומיים באמת היינו במשא ומתן ארוך, כמעט 10 שעות.

קארין סנדל: הרגשנו כאילו אנחנו עומדים להקים קואליציה בספורט.

קארין סנדל: עלה בידינו בסופו של דבר להגיע להסכם שהוא סוף סוף שוויוני בין הגברים לנשים.

קארין סנדל: אני חושבת שזאת בשורה סופר משמעותית ואמרתי את זה כמעט בכל מקום.

קארין סנדל: זה לספורט נשים באופן כללי.

קארין סנדל: ספורט נשים סובל מאפליה.

קארין סנדל: אנחנו יכולים לדבר על התקציבים של משרד הספורט.

קארין סנדל: אני סופר מעריכה את חילי טרופר ואת כל המטה, אבל אני חושבת שהרבה מאוד שנים היתה אפליה שנצבעה בצינורות אחרים.

קארין סנדל: זה כספי שיטור שזה 30 ומשהו מיליון ומעמד השחקן.

קארין סנדל: לספורט נשים יש צרכים אחרים, לפרק את הסטיגמות ולהרחיב את מספר המשתתפות וכדומה.

קארין סנדל: למיטב ידיעתי, זה היה בערך 5-6 מיליון בשנה לכדורגל נשים ובערך 110 מיליון לכדורגל גברים.

קארין סנדל: אני חושבת שמה שעשינו לפני יומיים יחד עם ההתאחדות צריך להיות איזה מצפן ערכי באופן כללי ביחס לספורט נשים.

קארין סנדל: מה שאמור להיות בהסכם - אני אומרת את זה עם יד על הלב שבסופו של דבר זאת חתיכת נייר.

קארין סנדל: צריך לדאוג שתהיה אכיפה ושיהיה פיקוח ושיהיה יישום של הדברים האלה כי בלי זה, זה לא שווה כלום.

קארין סנדל: עוד כמה ימים נבחרת הנשים תטוס לבולגריה.

קארין סנדל: זאת הנבחרת של כולנו.

קארין סנדל: אני חושבת שמתוך המהלך הזה בעיקר הרווחנו הרבה הרבה תמיכה ציבורית וחברות לדרך.

קארין סנדל: הרבה אנשים שהראו שאכפת להם, כולל אותך.

קארין סנדל: אני יודעת שמאוד אכפת לך באופן אישי.

קארין סנדל: מה יהיה הלאה?

קארין סנדל: זאת שאלת השאלות של כולנו.

קארין סנדל: אם נדבר במונחים של ספורט אני חושבת שזה סוג של ניצחון ראשון לעונה.

קארין סנדל: אבל העונה הזאת היא ארוכה.

סימון דוידסון: אבל למה הגעתם לדיון הזה?

סימון דוידסון: מה היה לפני?

סימון דוידסון: מה הנקודות שעלו?

קארין סנדל: חלק מהנתונים פורסמו.

קארין סנדל: אמרתי את זה בגלוי גם לראשי ההתאחדות ששנים על גבי שנים נבחרת הנשים היתה בהיררכיה אולי אפילו מתחת לנבחרת הנערים.

קארין סנדל: לאורך כל השנה אמרו שמשווים אותנו לנבחרת הצעירה.

קארין סנדל: אמרנו שאנחנו לא בנות 18 ו-19.

קארין סנדל: אני משחקת 17 שנה בנבחרת.

קארין סנדל: אני בגיל של האנשים שרוצים להשוות אולי אליהם.

קארין סנדל: זה היה בדמי אש"ל, בטיסות, במלונות ובאיזה מגרשים נשחק.

סימון דוידסון: דמי אש"ל שונים מאשר אצל הגברים?

קארין סנדל: כן.

קארין סנדל: אנחנו היינו מקבלות 15 יורו ליום והם היו מקבלים 500 למשחק.

קארין סנדל: שוב, זה טיסות פרטיות אל מול מסעות שעשו תחקירים על חלק מהם.

קארין סנדל: אני אגיד בהוגנות שזאת פעם ראשונה שבאו לשולחן המשא ומתן – גם מיתר שמש שהיא מנהלת האגף החדשה, באמת עם רצון טוב ועם נכונות לפתור.

קארין סנדל: אני באמת מקווה שמכאן והלאה אנחנו נראה את נבחרת הנשים ונבחרת הגברים עומדת אחת ליד השנייה.

סימון דוידסון: מה קורה עם הנבחרות היותר צעירות?

קארין סנדל: זה נושא שלם.

קארין סנדל: כל הסיפור הזה התחיל מפיצוץ של שתי פרשיות, מה שקרה באקדמיה עם המאמן צחי טייר וכל מה שהיה בנבחרת הבוגרת.

קארין סנדל: גם באקדמיה – אני אגיד את זה פה כי זה חשוב.

קארין סנדל: אסור לסגור את האקדמיה לנערות.

קארין סנדל: צריך גם שם לוודא שיש פיקוח ובקרה וצוותים ואנשים שיש להם איזו הכשרה חינוכית.

קארין סנדל: בסופו של דבר, כשמסתכלים על דור העתיד, זה הולך להיות הבסיס של הפירמידה.

קארין סנדל: אם אנחנו נאבד את הבנות האלה בגלל כל מיני סיבות שלא קשורות לספורט, ההפסד כולו שלנו.

קארין סנדל: אני מאוד אשמח שגם בתוך האקדמיה נראה את השינויים האלה.

קארין סנדל: ההסכם בגדול מדבר על השוואת תנאים בין נבחרת הנשים לנבחרת הגברים וכן מדבר גם על כל הסיפור של מוגנות, על פרוטוקולים מסודרים.

קארין סנדל: אני חושבת שהבשורה הכי חשובה שצריכה לצאת מכאן זה הסיפור של התוכנית האסטרטגית לקידום הענף, לשילוב נשים, ילדות, נערות, שחקניות עבר בתוך תפקידים, כמה שיותר נשים בתוך הכדורגל, הגדלת הבסיס של הפירמידה.

קארין סנדל: בסופו של דבר, אני חושב שאם נבנה את הדבר הזה נכון ובאמת תהיה לנו תכנית עם יעדים מדידים, כמו, כמה ספורטאיות אנחנו רוצים לראות?

קארין סנדל: כמה שחקניות כדורגל אנחנו רוצים לראות בשנה?

קארין סנדל: איך אנחנו עושים את זה?

קארין סנדל: איך משלבים בין חינוך לספורט?.

קארין סנדל: אני חושבת שמשם תצא הבשורה הגדולה.

קארין סנדל: אמרנו את זה גם להתאחדות לכדורגל.

קארין סנדל: אני חושבת שבמידה מסוימת הפתרון הנכון הוא גם לייצר איזו אוטונומיה ניהולית, מקצועית, תקציבית בתוך ההתאחדות.

קארין סנדל: כמו שיש איגוד השופטים שהוא בלתי תלוי, אני חושבת שהיה נכון לעשות את זה גם בנשים.

קארין סנדל: לעשות תקציבים שמיועדים לתוך הדבר הזה.

קארין סנדל: כדורגל נשים זה ענף בפיתוח אבל אנחנו רואים שהפוטנציאל שלו ברחבי העולם הוא מטורף.

קארין סנדל: בברצלונה 92,000 איש.

קארין סנדל: באמת זה הצליח להפריך בשנים האחרונות את כל מה שנאמר על כדורגל נשים, שזה לא מעניין, זה לא כלכלי, אף אחד לא מגיע.

קארין סנדל: אנחנו רואים יציעים מלאים, אנחנו רואים שזה מכניס הרבה מאוד כסף.

קארין סנדל: אנחנו רואים שהרמה המקצועית עולה ברגע שמשקיעים וברגע שמאפשרים לשחקניות להיות מקצועניות.

קארין סנדל: היום בכדורגל הנשים זה סיפור של חובבניות אל מול מקצועיות.

קארין סנדל: אנחנו צריכים לשאוף להגיע לזה שכמה שיותר שחקניות יהיו מקצועניות.

קארין סנדל: שהילדות האלה בחדר, שאגיד בכנות שהן הדלק שלי ובשביל זה אני נלחמת, שתהיה להן את האפשרות לחלום את אותו חלום שילד בכיתה שיושב לידם חולם.

קארין סנדל: שהן יחלמו להיות שחקניות כדורגל ושזה יהיה המקצוע שלהן.

קארין סנדל: בסופו של דבר לשם אנחנו צריכים לשאוף אבל זה צריך להיות בתוכנית מסודרת, עם חזון, עם יעדים.

קארין סנדל: זאת המטרה של כולנו.

קארין סנדל: אני חושבת שאיפה שאתם יכולים לעזור וגם משרד הספורט, זה לתמוך בתוכניות האלה ולבדוק שיש באמת פיקוח, יישום וצעדים.

קארין סנדל: משם אנחנו נראה גם כאן אימפריה.

קארין סנדל: אני חושבת שהכישרון שיש כאן, עם כמות שחקניות ליגיונריות שמשחקות היום בחו"ל במדינות הכי משמעותיות באירופה כמו גרמניה, צרפת, ספרד ואיטליה, אנחנו נראה יותר יותר שחקניות יוצאות.

קארין סנדל: אבל אנחנו גם צריכים לוודא שיש כאן משהו שהוא לא מתפרק ולוודא שכן יש להן אפשרות להיות מקצועניות.

קארין סנדל: ברור שהדרך ארוכה וברור שזה לא ייקח לא שנה ושנתיים אבל זה צריך להתחיל איפשהו.

קארין סנדל: אני מאוד מקווה שההסכם שהגענו לפני יומיים זה תחילתה של שותפות אמיתית ורצון לקדם את הענף.

סימון דוידסון: קארין, את משחקת הרבה שנים.

סימון דוידסון: אנחנו בשנת 2022.

סימון דוידסון: מתי התחלת לשחק?

קארין סנדל: בגיל 6, בקבוצה זה בגיל 12.

סימון דוידסון: זה יותר מעשר שנים אחורה.

קארין סנדל: אני בת 33.

סימון דוידסון: מהתקופה שהתחלת לשחק ועד היום יש התקדמות בנושא של רמה, מתקנים, נגישות של כדורגל נשים?

קארין סנדל: הדיון הראשון שלי בכנסת היה ביחד עם כל ערוץ הילדים.

קארין סנדל: היתה סדרת טלוויזיה "אדומות" שהיתה על זה שלילדות אין קבוצת כדורגל.

קארין סנדל: אני גדלתי לתוך דור שלא היתה ליגה לילדות ולנערות.

קארין סנדל: הייתי ילדה בת 13 שמשחקת עם נשים בנות 25 ו-30.

קארין סנדל: אז כן, בשנים האחרונות יש יותר ליגות לילדות ולנערות ומוסיפים שנתונים בין לבין.

קארין סנדל: גם במתקנים יש התקדמות.

קארין סנדל: אני לא יכולה להגיד שאנחנו נמצאים איפה שהיינו לפני 20 שנה.

קארין סנדל: יש היום 3 ליגות לנשים ויש יותר ויותר ליגות לנערות ולילדות.

קארין סנדל: אבל אני חושבת שיש את החולייה המקשרת הזאת.

קארין סנדל: אנחנו מכניסים יותר שחקניות לענף ואז אין רואות את הטופ של הפירמידה ואין להן לאן לשאוף.

קארין סנדל: שם אנחנו מאבדים המון שחקניות.

קארין סנדל: מעבר לנגישות של המתקנים, בסופו של דבר הילדות והנערות נדחקות לשעות לא שעות כי יש בעיה של מתקנים במדינת ישראל.

קארין סנדל: אז את הילדות והנערות ישימו בשעה 20:30 בערב גם אם הן בנות 12.

קארין סנדל: אז הן יתחילו את השנה עם 22 שחקניות ויסיימו עם 6 כי זה השורדות האחרונות.

קארין סנדל: זה במידה ויש לה בכלל קבוצת כדורגל בעיר שהיא נמצאת בה.

קארין סנדל: ברגע שסגרו את מכבי חיפה נשים, שזאת הקבוצה שהתאמנתי בה, הייתי צריכה לנסוע בשלושה אוטובוסים לחולון הלוך חזור כל יום.

קארין סנדל: התיכון שלי היה בתוך אוטובוסים ולישון בתחנות אוטובוס.

קארין סנדל: אני חושבת שאנחנו צריכים לתת להן איזה אופק וכרגע האופק הזה לא קיים.

קארין סנדל: הן יודעות שאם הן יגיעו למקסימום אז הן ירוויחו 3,000 או 4,000 שקלים בליגת העל.

קארין סנדל: אם הן יודעות שהן לא יכולות להתפרנס מזה אלא אם כן הן יברחו מכאן, אז יש כאן בעיה רצינית.

קארין סנדל: גם הן לא יכולות להידחק לתחתית הרשימה.

קארין סנדל: זה לא יכול להיות שזה יהיה כל קבוצות הילדים, כל קבוצות הנערים והן יהיו אחרונות ברשימה מבחינת סדרי העדיפויות של רשויות מקומיות, של המועדונים.

קארין סנדל: צריך לראות איך אפשר גם למצוא פתרונות לדבר הזה בצורה שהיא ישימה.

קארין סנדל: כרגע את המנהלים של המגרשים זה לא מעניין.

קארין סנדל: מבחינתם, הן אחרונות בסדרי העדיפויות.

קארין סנדל: זאת בעיה.

סימון דוידסון: גיא, הנושא הזה של שעות האימונים והתנאים של כדורגל נשים עולה כל הזמן.

סימון דוידסון: היתה היו הרבה תלונות בוועדה לפניות הציבור.

סימון דוידסון: היתה שם וועדה בנושא הזה.

סימון דוידסון: יש להתאחדות יש כוח להשפיע בנושא הזה של השעות?

גיא ענבר: אני אגע בזה.

גיא ענבר: אני יכול להתייחס קודם להתייחס לדברים שקארין אמרה?

גיא ענבר: טוב שפתחנו עם קארין, היה לי מאוד חשוב שכולם ישמעו את דעתה.

גיא ענבר: אני אגיד את זה בחצי ציניות ואני מקווה שגם אובן נכון.

גיא ענבר: אני חושב שקארין לוגית מגמדת כי היא לא הבינה את גודל האירוע או את התוצאה שלו.

גיא ענבר: הוא הרבה יותר גדול ממה שקארין מתארת.

גיא ענבר: אני חושב שהסיכום שלו הוא היסטורי משתי סיבות.

גיא ענבר: אחד, זאת פעם ראשונה בספורט ששני הצדדים מנצחים.

גיא ענבר: שניים, קארין מתארת את זה כמסמך של השוואת תנאים.

גיא ענבר: זה יותר מזה.

גיא ענבר: זה באמת מסמך שבא לדאוג לפתח ולקדם את ענף הנשים.

גיא ענבר: זה נכון שהרקע הוא כמובן השוואת תנאים, האש"ל, המדים והמתקנים ושעות האימון, אבל השורה התחתונה, וקארין ציינה את זה עכשיו, זה הנושא של תכנית אסטרטגית לקידום ענף הנשים שתהיה בשיתוף פעולה.

גיא ענבר: התחייבנו לזה עם אופ"א גם עם משרד הספורט וגם עם עוד משרדי ממשלה.

גיא ענבר: זה בדיוק נוגע לשאלה שלך כי גם הסיפור של הרשויות המקומיות חייב להיות בפנים משרד הספורט כמובן וגם משרד האוצר, כדי לראות איך אנחנו מתקצבים את זה בצורה יותר גדולה ונכונה.

גיא ענבר: קארין דיברה על "אדומות" ועל סדרת הטלוויזיה.

גיא ענבר: חלק מהדרישות או הטענות של נבחרת הנשים עסק גם בנושא של השיווק.

גיא ענבר: בסוף שיווק זה לא רק למצוא ספונסר לליגה או שם של חברה על החולצה.

גיא ענבר: בסוף זה גם הנושא החברתי והנושא של להביא למודעות ציבורית וחברתית עבור ילדות, כדי שהן ידעו שיש להן אופק ועתיד.

גיא ענבר: קארין תיארה את זה כמרתון של 10 שעות.

גיא ענבר: לפני כן, היא שכחה לציין, שקדמה לכך פגישה של שעתיים וחצי גם אורן חסון יו"ר ההתאחדות ועם המנכ"ל יוסי שרעבי.

קארין סנדל: לא שכחתי לציין.

קארין סנדל: אם אתה רוצה שאני אכנס לפרטים אני יכולה.

גיא ענבר: לא, אני אומרת את זה כדי להראות עד כמה ההתאחדות לכדורגל מבינה שצריך להיות כאן שינוי, שצריך להזיז את הנושאת מטוסים הזאת וזה לא פשוט.

גיא ענבר: אנחנו מאוד מאוד מעוניינים לעשות את זה.

גיא ענבר: הסיפור של קידום ענף הנשים בתוך התוכנית האסטרטגית של הכדורגל נמצא בראש סדרי העדיפויות.

גיא ענבר: אנחנו שמחים, באמת שמחים גם על הדיון הזה וגם על כל מה שקורה כדי להיעזר בכל מי שיכול לעזור לנו כדי לשנות את זה, הן בהיבט התקציבי והן בהיבט הציבורי, תשתיות וטוב שזה קורה.

סימון דוידסון: קודם כל, אני מברך אתכם, את קארין ואת הבנות.

סימון דוידסון: אבל לא ענית לי על השאלה.

סימון דוידסון: בסוף, מכל הדיון הזה עובר לי משפט אחד בראש.

סימון דוידסון: למה ילדה בת 12 צריכה לשחק ב-9 בלילה במגרש כשלפעמים אין תאורה ואין דשא, כאשר ילד בגיל שלה באותו גיל משחק בשעה 5 אחה"צ במגרש שלם, עם תנאים, עם הכול.

סימון דוידסון: למה זה קורה במדינת ישראל?

סימון דוידסון: האם יש לכם כוח להשפיע על הנושא הזה.

סימון דוידסון: אם זה כן, תסביר לי איך.

סימון דוידסון: אם זה לא, אז נפעל בדרכים אחרות.

גיא ענבר: אני חושב שיש לנו כוח אבל היכולת שלנו מאוד מוגבלת.

גיא ענבר: צריך לזכור שבסוף המתקן הוא המתקן של העירייה והרשות.

גיא ענבר: נכון שהוא מתוקצב על ידי המדינה ועל ידי הרשות, אבל בסוף מי שמנהל את המקום זה לא אנחנו.

גיא ענבר: אני מסכים איתך שאנחנו צריכים לבחון איך אנחנו דואגים לזה יותר.

גיא ענבר: בחלק מהמקומות אנחנו מצליחים להבקיע יותר ובחלק פחות.

גיא ענבר: אני חושב שבהחלט חייב להיות פה שיתוף פעולה ושילוב זרועות גם עם משרד הספורט, אם זה באמצעות מבחני התמיכה כדי לראות איך אנחנו מתמרצים יותר את אלו שפועלים לקידום הנשים.

גיא ענבר: אני לא אגיד לקנוס או להעניש את אלה שלא, אבל אם קבוצות בכירות אין להם קבוצות נשים, זאת בעיה שצריך לטפל בה ולמצוא את הדרך הנכונה לטפל בה.

גיא ענבר: רק שילוב זרועות של כלל הגופים, אני חושב שנוכל למצוא את הפתרון.

גיא ענבר: לשאלתך, כן, אבל הכוח מאוד מוגבל.

סימון דוידסון: האבסורד הוא שבסוף המדינה מתקצבת הכול מא' עד ת' ואותן בנות שגרות בנתניה או פתח תקווה, ההורים משלמים ארנונה ויש העדפה לבנים על בנות.

סימון דוידסון: זה לא נתפס הדבר הזה.

סימון דוידסון: זה דבר שהוא הכי חשוב ואני אומר לכם שאנחנו צריכים לטפל בו בכל דרך.

סימון דוידסון: דרך הרשויות, דרך משרד הספורט, דרך כל מקום.

סימון דוידסון: נחשוב איך לעשות את זה אבל זה הדבר הכי חשוב.

גת מגידו: אני חברה בוועד של בנות אלטרנטיבה.

גת מגידו: אנחנו פנינו לקארין לפני שבועיים.

גת מגידו: הייתי שחקנית כדורסל וליעד חברתי ושותפתי למאבק.

גת מגידו: ראינו את התקשורת סביב זה.

גת מגידו: אנחנו גם מעורבבות בספורט אז שמענו גם ממקורות ראשונים.

גת מגידו: אני אתייחס לעצמי כאזרחית צד שלישי ולא ארגון השחקנים ולא ההתאחדות ואני גם לא התאחדות לכדורגל.

גת מגידו: שורף לי פה שאתה מדבר.

גת מגידו: אני לא מצליחה להבין איך אתה מרגיש בכלל נוח להגיד את מה שאתה אומר, אם היינו צריכים להגיע לזה שאני לא אשן לילות כדי להחזיק את הקמפיין הזה, כדי שאתם תקבלו כזה לחץ ציבורי גדול כדי שיניע אתכם.

גת מגידו: יום אחד לפני שלשום לא הייתם כל-כך קרובים להסכם, לפחות במסרים שלכם.

גת מגידו: בכנות,.

גת מגידו: אני פשוט לא מצליחה להבין.

גת מגידו: זה ממש לדבר מהפה וממש לא מהלב.

גת מגידו: אני מכירה את המאבקים האלה.

גת מגידו: אני עשיתי מאבק כזה גם בכדורסל על מספר הזרות לפני 8 שנים.

גת מגידו: אחד הדברים שהכי חוששים מהם במאבקים הלה זה שלא יפוררו את הקבוצה.

גת מגידו: כמובן שגם להתאחדות היו ניסיונות לפנות לצעירות וכדומה.

גת מגידו: אבל אתם הבאתן אותן למצב כל-כך שפל ומיואש שהחשש הזה לא היה על השולחן.

גת מגידו: היה ברור שהן מבחינתן משחקות מולכן כשאין להן שום דבר להפסיד.

גת מגידו: לשם הבאתם אותן.

גת מגידו: פשוט לא היה להן מה להפסיד כי הן היו פשוט בלי כלום.

גת מגידו: אז לבוא ולהגיד כמה כדורגל הנשים חשוב לכם ושאתם עובדים בזה וכמה הכוונות שלכם טהורות, אני חייבת להודות שלדעתי יש פה - שוב, אתם לא צריכים לספור אותי, אבל כאזרחית יש פה משבר אמון מאוד גדול ואתם צריכים לטפס מהבור שהכנסתם עצמכם אליו, כדי להוכיח שרבע מילה ממה שאתה אומר ומציג הוא אותנטי.

גת מגידו: אני מתנצלת שאני אומרת את זה בצורה כזאת, אבל בסוף יש פוליטיקה ויחסי ציבור.

גת מגידו: אני בתור אזרחית מסתכלת על פעולות.

גת מגידו: אגב, נורא מעצבן.

גת מגידו: כשאנחנו עשינו את הקמפיין אז זרקנו את האש"ל המעצבן הזה, כי כשצריך ברמה השיווקית לתפוס את תשומת הלב של האנשים, אז תמיד צריך לעשות את זה מספרית, כדי שזה יהיה תאכלס.

גת מגידו: בואו, האירוע זה לא ה-500 יורו שנותנים לגברים ולא נותנים לנשים.

גת מגידו: האירוע זה שהמאמן בנשים הוא במשרה חלקית.

גת מגידו: אומרים לו, כן, תאמן נוער, זה בסדר, אבל כשיש משחק, תבוא.

גת מגידו: במקום שהוא יסתובב בארץ, ילך לבתי ספר, יאתר שחקניות, יעבוד על התשתית.

גת מגידו: אבל אין אף אחד שהלב שלו נמצא בכדורגל נשים בהתאחדות כשאין ככה זה נראה.

גת מגידו: כשיש מאמן באקדמיה שהיה צריך לתחקיר ב"כאן", שמדבר על התעמרות בשחקניות של האקדמיה.

גת מגידו: זה כאילו הלכתם ושפכתם את מדינת ישראל לתוך האירוע הזה.

גת מגידו: זה לא משנה, וינגייט, התאחדות, בסוף יש שם כספים של משלמי מיסים.

גת מגידו: לכלכתם את המוניטין של מדינת ישראל, מבחינתי, כששמתם צוות.

גת מגידו: אין פיקוח, ממה שאני מבינה.

גת מגידו: אגב, עשינו קמפיין אחד לפני בניסיון להביא למגרשים קהל כדי לתת לשחקניות אנרגיה.

גת מגידו: אז גילינו שיומיים לפני המשחק לא יודעים איפה המשחק ישוחק.

גת מגידו: משחק רשמי לא יודעים איפה הוא ישוחק.

גת מגידו: יש לנו המון דיונים על הדברים האלה אצלנו וזה קצת מעצבן שכביכול ובאין ברירה, זה צריך לבוא על חשבון הגברים.

גת מגידו: אין פה מטרה לקחת ממישהו, אבל כן יש פה מטרה לקחת את מה ששלנו.

גת מגידו: יש 51% נשים במדינת ישראל.

גת מגידו: כספי המיסים שלי צריכים להיות מחולקים בצורה פרופורציונלית הוגנת.

גת מגידו: כל הניסיונות האלה לקבוע קריטריונים זה ראש בקיר.

גת מגידו: עושים את החלוקה של התקציב לפי כמה בנות משחקות מול כמה בנים משחקים.

גת מגידו: זה ביצה ותרנגולת, זה לא יזוז בחיים אם זה יישאר ככה.

גת מגידו: כן, תוציאו בנים ממגרשים, שיכעסו.

גת מגידו: אין מה לעשות.

גת מגידו: אין שום דרך אחרת לתקן את זה חוץ מלהקים עוד מלא מגרשים עד שיהיה חצי חצי.

גת מגידו: אני בכלל לא מדברת על זה שיש המון תחומים שעשו בהם במדינת ישראל אפליה מתקנת.

גת מגידו: המצב כל-כך רע שצריך אפליה מתקנת.

גת מגידו: אני הייתי מנהלת ההשקעות הראשית של פסגות.

גת מגידו: לפני שנתיים עשינו מדיניות הצבעה באספות כלליות כדי להעלות את הייצוג הנשי.

גת מגידו: זה מתחבר למה שאמרת על זכויות הצבעה.

גת מגידו: זה כאילו הדבר הראשון שצריך לתקן.

גת מגידו: אי-אפשר לשמוע את זה בכלל, שיש 20 קולות לקבוצת גברים ו-2 קולות לקבוצת נשים.

גת מגידו: בואו נעשה שלט ונגיד לנשים שהן שוות פחות.

גת מגידו: בגלל שאתן שוות פחות, אולי אתן כמו הכושים לפני המון שנים בארצות הברית.

גת מגידו: אתן שוות פחות אולי בכלל תיקחו את זכויות ההצבעה?

גת מגידו: למה אתם נותנים שני קולות?

גת מגידו: מה אפשר לעשות איתם?

גת מגידו: אני רוצה להגיד לכם עוד משהו קצת פחות עצבני.

גת מגידו: פתחתי את הדוחות הכספיים של ההתאחדות כשהתכוננתי לקמפיין כדי לנסות להבין.

גת מגידו: אי-אפשר להבין מהם כלום.

גת מגידו: זה באמת גאוני, רואה חשבון טוב.

גת מגידו: לקח את הדוח וכל הסעיפים כתוב הכנסות, הוצאות, תקצוב ובסוגריים גברים, נשים נוער, כולם יחד.

גת מגידו: אין שום דרך.

גת מגידו: לא ראיתי ביאורים.

גת מגידו: אני אשמח לגלות שלא קראתי טוב ושתראו לי את הביאורים.

גת מגידו: לא ראיתי חצי ביאור כמה כסף הולך לנשים, כמה כסף הולך לנערות.

גת מגידו: עשינו כל מיני חקירות בהכנות לקמפיין.

גת מגידו: גילינו שפיפ"א עם האו"ם, בגלל שהם עובדים מאוד חזק על לקדם כדורגל נשים תקצבו בקורונה בחצי מיליון דולר את ההתאחדות, כסף שצבוע לכדורגל נשים.

גת מגידו: אני מאוד אשמח לדעת מה קרה לו ואיך הוא נותב לקידום כדורגל הנשים.

גת מגידו: בכלל, אני חושבת שהתפקיד שלכם הוא הכי חשוב.

גת מגידו: אתם רגולטור.

גת מגידו: כשאני פונה אליך ובאותה נשימה לשר הספורט כבודו, למשרד הספורט.

גת מגידו: נורא קל לטפל בדברים האלה.

גת מגידו: קוראים לזה אור השמש.

גת מגידו: ברגע שמכניסים שקיפות, ברגע שמשרד הספורט לא יעביר כסף למועדון שאין בו בית ספר לנשים בכדורגל או בכדורסל.

גת מגידו: אגב, בכדורסל אני יודעת בוודאות שיש בתקנון של האיגוד שכל מועדון גברים חייב שתהיה לו קבוצת נשים.

גת מגידו: אף אחד לא אוכף את זה.

גת מגידו: אז תכירו את החוקים ותעשו יעדים שלא מקבלים כסף אם לא עומדים בחוקים כי הם מפירי חוק.

גת מגידו: אין שום דרך לעשות ולטפל בזה.

גת מגידו: אין שקיפות ואי-אפשר לדעת כלום.

גת מגידו: גם באיגוד הכדורסל וגם פה כל הזמן שומעים, צבוע לכם כסף ככה, אנחנו נותנים הכי כסף לבנות.

גת מגידו: למען השם, אין לי מושג לאן הוא הולך, הוא לא מקדם את המטרה.

גת מגידו: אם היה פה לב אמיתי שרוצה לקדם את המטרה, שזה בוער בו, כנראה שהדברים לא היו נראים ככה.

גת מגידו: דבר אחרון, כי אני יודעת שאני מדברת הרבה.

גת מגידו: סתם נקודה למחשבה.

גת מגידו: היתה לי שיחה עם הגיס שלי ביום שישי.

גת מגידו: הוא אמר לי שקשה לו ללכת עם הילד שלו למגרשי כדורגל וכדורסל כי יש קללות ואלימות במגרשים.

גת מגידו: הוא אמר שהוא ממש מתקשה.

גת מגידו: נעזוב את זה שצריך למגר את האלימות במגרשים כי זה לא הנושא אבל פתאום חשבתי על זה, כמה ספורט נשים תחרותי והישגי, סקסי ומעניין הוא אירוע חברתי מעולה למשפחות.

גת מגידו: כי כנראה שביציע של כדורגל נשים תהיה בהגדרה פחות אלימות.

גת מגידו: זאת נקודה למחשבה.

גת מגידו: המון תודה על ההקשבה.

סימון דוידסון: קודם כל, אני מרגיש וכולם מרגישים שזה בא מהנשמה שלך.

סימון דוידסון: רק אנשים כמוך יכולים לעשות שינוי.

סימון דוידסון: אני נמצא פה בכנסת והדגל שלי זה ספורט.

סימון דוידסון: אני דן ודן ומטרלל את כולם אבל בסוף אני צריך אנשים כמוכן.

סימון דוידסון: אתן עושות את השינוי.

סימון דוידסון: הדיון הזה היום זה בגללכן.

גת מגידו: אנחנו מאוד מעריכות את זה.

גת מגידו: אנחנו חיילות שלך כמו שכנראה אתה תענה שאתה חייל שלנו כי זה באמת בדמנו.

סימון דוידסון: אנשים לא מבינים במדינה הזאת וגם בכנסת לא הבינו עד לפני שנה.

סימון דוידסון: יושבים פה אנשים חברים שלי מהעולם הקודם שלי כיושב-ראש איגוד השחייה.

סימון דוידסון: אני תמיד נלחמתי.

סימון דוידסון: תמיד אף אחד לא נתן לי משהו עם חיוך.

סימון דוידסון: אני התנדבתי ואחרים לא ותמיד הייתי צריך להילחם על כל דבר.

סימון דוידסון: לא יודע, ככה מתנהל העולם הזה.

סימון דוידסון: אני שואל למה?

סימון דוידסון: הספורט זה המראה של המדינה שלנו.

סימון דוידסון: היום היתה לנו פגישה עם מרכז למתנסים על תכנית מדהימה שאנחנו הולכים לעשות.

סימון דוידסון: ככל שיותר ילדים יעשו ספורט, ככל שילדים וילדות יהיו עסוקים בספורט.

סימון דוידסון: הספורט הוא כלי שיכול לשנות את המדינה הזאת.

סימון דוידסון: זה מוריד את הפשע, האלימות, מקרי האונס וכל הדברים הרעים.

סימון דוידסון: במיוחד במקומות הכי חלשים, במיוחד בחברה הערבית.

סימון דוידסון: זה הכלי הכי טוב שיש לנו בידיים.

סימון דוידסון: אנחנו צריכים לדאוג לזה שיותר ויותר ילדים יתעסקו בספורט.

סימון דוידסון: לא כולם יהיו קארין ולא כולם יהיו ליעד אבל כשאתן באות למגרשים ותראו את הבנות האלו משחקות זה עושה לכן טוב בלב כי אתם יודעים שהם נמצאים במקום שהוא הכי טוב לאזרחים במדינת ישראל.

סימון דוידסון: הוא המקום הכי טוב.

סימון דוידסון: כפיר, אתה איתי בנושא?

כפיר כהן: כן.

סימון דוידסון: ליעד, בבקשה.

ליעד סואץ קרני: רק להוסיף לנקודה איפה אתם כמשרד הספורט והרגולטור יכולים לעזור.

ליעד סואץ קרני: העזרה היא באמת באיגודים ואני חושבת שהשקיפות והאכיפה זה כלי מאוד חשוב.

ליעד סואץ קרני: רק להוסיף, בנות אלטרנטיבה זה ארגון התנדבותי של נשים שרוצות לעשות טוב ולהביא לשוויון.

ליעד סואץ קרני: כבר שני קמפיינים שעשינו על ספורט מהמקום הזה שאתה מדבר, שספורט זה כלי לשוויון חברתי, למנהיגות נשית, להעצמה נשית.

ליעד סואץ קרני: ברגע שקארין דיברה איתנו, ישר נפתחה קבוצת ווטסאפ לעבודה.

ליעד סואץ קרני: נשים שנרתמות הן בכלל לא מהספורט, הן פשוט רוצות שיהיה פה טוב.

ליעד סואץ קרני: הן הזדעזע ממה שקארין סיפרה לנו.

ליעד סואץ קרני: זה היה הדלק של כל הקמפיין שלנו.

ליעד סואץ קרני: כמו שאתה אומר, חבל שצריך קמפיין כזה שהיה מאוד מוצלח ותודה לכל מי ששיתף ועזר.

ליעד סואץ קרני: חבל שצריך קמפיין כזה, לא נעים להגיד, לכופף את היד של ההתאחדות בשביל שהיא תיפגש איתם כי היא לא נפגשה איתם.

ליעד סואץ קרני: חודשים קארין מנסה להשיג פגישה.

ליעד סואץ קרני: אז זה מהמם שבזכות הלחץ החברתי ובזכות כל מי ששיתף ועשה, פתאום היה זמן להיפגש איתן לפני משחק נבחרת ופתאום יש זמן לנהל איתן משא ומתן.

ליעד סואץ קרני: פשוט חבל שאנחנו צריכים להגיע לזה.

ליעד סואץ קרני: הייתי שמחה שכל האיגודים, ונראה את זה כהזדמנות.

ליעד סואץ קרני: אנחנו לא בעניין של להרוס או לפגוע.

ליעד סואץ קרני: אנחנו רוצות שנעשה יצירת win-win.

ליעד סואץ קרני: אחד הפרויקטים שאני וגת עובדות עליו זה איך לחבר חברות מסחריות לספורט בארץ כדי שנוכל להרים לכולם.

ליעד סואץ קרני: כדי שלא נילחם על העוגה הקטנה ושהעוגה תגדל.

ליעד סואץ קרני: אין סיבה שזה לא יקרה.

ליעד סואץ קרני: אז ארגונים כמונו ומלא ארגונים אזרחיים, בואו נבין ביחד שזאת משימה לאומית של כולנו.

ליעד סואץ קרני: זה לא חייב ליפול רק על הכנסת ורק על המשרדים.

ליעד סואץ קרני: בואו כאזרחים נתארגן יחד ונעזור.

ליעד סואץ קרני: אם יש הצלחה כזאת בעשרה ימים אז שמים הם הגבול לאן אנחנו יכולים להגיע.

ליעד סואץ קרני: תודה על הדיון הזה ותודה על התמיכה.

ליעד סואץ קרני: אני מקווה שזאת סנונית ראשונית למשהו הרבה הרבה יותר גדול.

סימון דוידסון: זה הזמן לקרוא לכל החברות הגדולות במשק הישראלי לראות את הכוח שיש לנשים.

סימון דוידסון: תביאו ותשקיעו דווקא בספורט נשים.

סימון דוידסון: באמת שם יש את הפוטנציאל הכי גדול.

סימון דוידסון: מדליית זהב הראשונה של מדינת ישראל במשחקים האולימפיים, של ספורטאית ישראלית שגדלה בישראל, לינוי.

סימון דוידסון: ראיתם מה זה עשה למדינת ישראל ואיזה אושר גדול.

סימון דוידסון: אז לא רק בספורט אישי אלא גם בספורט קבוצתי.

סימון דוידסון: מוכן צור, בבקשה.

סימון דוידסון: עוד מעט תקבלי משהו נחמד מהכנסת.

סימון דוידסון: מורן היא המאמנת הראשונה בהיסטוריה בליגת גברים בכירה בענף הכדורעף.

מורן צור: אני רוצה להגיד שאני מאוד מזדהה עם מה שנאמר פה.

מורן צור: באמת מרגישים שאתן מדברות מדם ליבכן.

מורן צור: אני יכולה להזדהות עם המון דברים.

מורן צור: אמנם אני באה מספורט שהוא בהגדרה יותר שוויוני, גם מבחינת תקציבים וגם מבחינת הפעילים והפעילות אבל עדיין, גם שם יש העדפה שהיא יותר כלכלית כלפי הגברים.

מורן צור: לדעתי, השינוי יכול להתחיל מהתשתיות.

מורן צור: העלית פה נקודה שצריך לתקצב יותר קבוצות או מועדונים שמפעילים קבוצות נשים.

מורן צור: במידה ויצליחו לעשות שינוי כזה מבורך צריך לדעת איך לאכוף את זה.

מורן צור: אני רואה אצלנו, לדוגמה, שיש מועדונים עם שתי קבוצות שכל התקציב של הנשים הוא כאילו הולך לנשים אבל בפועל הם משקיעים יותר בקבוצת גברים.

מורן צור: זה יוצר פערים עוד יותר גדולים כי בעצם מקימים קבוצות מאוד חלשות והקבוצה של הגברים באותו מועדון עולה.

מורן צור: השאלה איך יהיה אפשר באמת לאכוף את הדבר הזה.

מורן צור: אני יכולה להגיד לך שבעלי הוא מנתניה ויש לו מועדון ספורט מאוד גדול.

סימון דוידסון: ליאור זה בעלך?

מורן צור: ליאור זה בעלי.

סימון דוידסון: אני אוהב אותו מאוד.

סימון דוידסון: הוא עבודה נהדרת בנתניה.

מורן צור: בהחלט.

מורן צור: הוא באמת יש לו פשן גדול מאוד לספורט.

סימון דוידסון: זאת סתם דוגמה בעיר שלי נתניה.

סימון דוידסון: בהתחלה לא היה לו אולם.

סימון דוידסון: הבן אדם הפך עולמות.

סימון דוידסון: שמו אותו באיזה אולם בשכונה צדדית.

סימון דוידסון: הייתי שם בביקור.

סימון דוידסון: כל הקירות מתקלפים.

סימון דוידסון: אני שואל, אין איך יחס לדבר כזה.

מורן צור: כמו שאתה אומר, הוא משוגע לדבר.

מורן צור: הוא באמת אוהב את זה מעמקי נשמתו.

מורן צור: מכלום ושום דבר הם הפכו להיות אלופי המדינה בנוער.

מורן צור: רק בשנתיים האחרונות התחילו קצת יותר להכניס את הילדות לסיפור.

מורן צור: זה מקבל תאוצה אבל לא באותה עוצמה של הגברים.

מורן צור: בנתניה בכלל לא מתקצבים אותם אבל זה נושא אחר.

סימון דוידסון: זה מאוד כואב מה שקורה שם.

מורן צור: כן, מאוד כואב.

מורן צור: אני חושבת שאם זה יעבור דרך הכנסת, צריך לתת לעיריות תקציבים על-מנת לקדם את הנשים.

מורן צור: אני יכולה לספר לך שאני גם שגרירת "אתנה", פרט להיותי מאמנת גברים וגם שחקנית.

מורן צור: זה גוף שכן מאוד תומך ועוזר ומנסה לקדם את ספורט הנשים.

מורן צור: יש המון דרכים שאני באמת מאמינה שאפשר לעשות את זה.

מורן צור: אני לא חושבת שהדיון הזה מספיק ארוך בשביל זה.

מורן צור: אני חושבת שכן צריך לשים דגש על התשתיות.

סימון דוידסון: אבל בענף הכדורעף זה מספר הכי גדול של נשים יחסית לענפים אחרים.

סימון דוידסון: זה כמעט 50%.

מורן צור: זה 50%-50%.

סימון דוידסון: דווקא לענף הזה הורידו בתמיכות כי שינו את התבחינים.

סימון דוידסון: יש את "מאמאנט" וכדורשת.

סימון דוידסון: זה פוטנציאל אדיר.

מורן צור: אמנם זה לא אותו ענף ספורט.

מורן צור: הכדורשת עצמו הוא מדהים כי הוא נותן להמון אימהות ונשים בוגרות לעשות ספורט ויש שם קהילה מאוד רחבה.

מורן צור: בעיקרון, אני לא יודעת בתחום הכדורגל כמה מאמנות נשים יש.

מורן צור: כמה מאמנות מובילות?

מורן צור: כמה דמויות מפתח יש על-מנת שהילדות יראו ויהיה להן לאן לשאוף.

מורן צור: יש שחקניות נבחרת שכבודן במקומן מונח אבל לדעתי צריך ליצור להן עוד דמויות.

מורן צור: שיראו אחרי שהן מסיימות את ליגת הנערות ואת ליגת הבוגרות יש עוד עתיד בזה.

מורן צור: אני חושבת שאם תהיה תמיכה בלמנות יותר מאמנות ומצד איגוד הכדורגל לתת להן תפקידי מפתח, אולי זה יצור עוד יותר תנופה.

סימון דוידסון: מה קורה בעולם בנושא הזה?

סימון דוידסון: יש בעולם דוגמאות של אישה מאמנת?

קארין סנדל: אם תראו נבחרות אחרות שמגיעות לפה, בטח הנבחרות המובילות בעולם, זה צוות של 12 נשים.

קארין סנדל: זה גם הפיזיותרפיסטית, הרופאה, המאמנות, עוזרות מאמנות, מאמנות שוערים.

קארין סנדל: זה נראה אחרת לגמרי.

קארין סנדל: אני מסכימה איתך לגמרי.

קארין סנדל: אני חושבת שמאמנות זה דמויות לחיקוי בסופו של דבר.

קארין סנדל: אין לנו מספיק מזה.

קארין סנדל: אני חושבת שאנחנו גם לא מספיק עושים מאמץ.

קארין סנדל: אם תשאל איפה 20 שנה של שחקניות בישראל התשובה היא שכולן ברחו.

קארין סנדל: המערכת כל-כך ייאשה אותן.

קארין סנדל: כל אחת נמצאת באזור אחר חוץ מבודדות שזה בדמן ובליבן.

קארין סנדל: זה אחד הדברים שחייבים להשקיע בהם.

קארין סנדל: זה גם מייצר דמויות לחיקוי וגם נותן אופק למה היא תעשה ביום שאחרי.

קארין סנדל: זה גם אחד הדברים ששוב להשקיע בהם ואנחנו לא עושים מספיק.

קארין סנדל: אני רוצה להוסיף עוד חצי משפט, ברשותך.

קארין סנדל: אמרת שספורט זה כלי לשוויון חברתי.

קארין סנדל: ב-2019 ההתאחדות לכדורגל עשתה משחק נגד צ'לסי שהביא מספר שיא של קהל אוהדים.

קארין סנדל: אני חושבת שזאת התרבות ספורט.

קארין סנדל: 90 דקות, כולם מעודדים ואף אחד לא מקלל.

קארין סנדל: המשחק היה בלי אלימות, קהל של משפחות, של חיילים, של ילדות קטנות שחולמות יום אחד להיות על המגרש.

קארין סנדל: זאת היתה תמונה של אחרית הימים ואלה הפנים שאנחנו רוצים לראות בספורט של ישראל.

קארין סנדל: תרבות ספורט שאנחנו כל-כך משוועים לה זה אחד הדברים הכי חשובים.

קארין סנדל: חצי משפט לנורית.

קארין סנדל: אנחנו לא רוצים לקחת מאף אחד אבל יש דבר כזה שנקרא שוויון ויש דבר כזה שנקרא שוויון הזדמנויות.

קארין סנדל: אם הרבה מאוד שנים הנשים קיבלו שקל וגברים קיבלו 10 שקלים, אז אם אנחנו רוצים לצמצם את הפערים, אז אנחנו צריכים להשקיע בנשים יותר, לא כי לגברים לא מגיע.

קארין סנדל: אני חושבת שכולנו תמימי דעה שצריך להגדיל את תקציב הספורט באופן כללי אבל בסופו של דבר, אנחנו לא נצמצם את הדברים והסטטוס קוו הזה יישאר לעוד הרבה שנים.

קארין סנדל: ספורט זה הכלי הכי משמעותי להשיג שוויון מגדי במדינה באופן כללי ובטח תחלואות אחרות, כמו שאתה אומר.

קארין סנדל: זה בסופו של דבר מה שיעזור לנו לעוף קדימה.

קארין סנדל: אנחנו צריכים השקעה אמיתית אבל יותר מזה, כמו שהיא אמרה, אכיפה, יישום פעולות בשטח.

קארין סנדל: לא רק מהפה אל החוץ אלא לראות את הדברים האלה בשטח.

גיא ענבר: סימון, ברשותך אני רוצה להוסיף על הדברים של קארין כדי להראות שהשיח שלנו הוא באמת שיח משותף.

גיא ענבר: אני חושב שאנחנו כולנו פה באותו צד של המתרס.

גיא ענבר: צר לי שצרב לך מה שאמרתי, אוקי?

גיא ענבר: בסוף זה באמת נאמר בכנות.

גיא ענבר: את תיארת את זה כשני צדדים וזה ממש לא היה שני צדדים.

גיא ענבר: אני חושב שהסיבה שזה בסוף יצא ככה – אני לא חושב שזה המקום והדרך.

גיא ענבר: נשב על זה אחר-כך בחוץ.

גיא ענבר: עם קארין, אני גם חושב שאדע להסביר לך למה בסוף זה הגיע לשם מכל מיני סיבות ושכולנו טעינו.

גיא ענבר: כולנו טעינו אבל זה לא משנה כי בשורה התחתונה שנינו ניצחנו.

גת מגידו: הניצחון יהיה כשהסכם ייושם.

גת מגידו: כשההסכם ייושם אז נוכל לחגוג את הניצחון.

גיא ענבר: בסדר.

גיא ענבר: מאחר ואנחנו לא מכירים ויש פה לא מעט אנשים, ונמצאים פה סימון, קארין ונורית שכן מכירים את הנפשות הפועלות בהתאחדות.

גיא ענבר: אני חושב שאם תכירי אותנו קצת יותר לעומק, את תכירי שמדובר באנשים פרקטיים.

גיא ענבר: אנחנו לא אנשים שחותמים סתם, אנחנו לא אנשים שמתחייבים לכלום.

גיא ענבר: במקום לייאש פה את הבנות מאחור, תיצמדי למה שקרה.

גיא ענבר: אין מה להשוות בין איפה שהיה הכדורגל לפני 10 שנים ואיפה שהוא היום.

גיא ענבר: אני מבטיח לך שעוד פחות מ-10 שנים את תראי את השינוי.

גיא ענבר: היה משהו שחרה לי במה שקודם אמרת.

גיא ענבר: אמרת שהמאמן הלך לשם והמאמן הלך לשם.

גיא ענבר: את יודעת מה חרה לי?

גיא ענבר: שלא אמרת את המילה מאמנת.

גת מגידו: הבאתם מאמנת והיא ברחה.

גיא ענבר: לא, את מפספסת את הנקודה.

גיא ענבר: אנחנו רצינו להביא צוות מאמנות לנבחרת ולאקדמיה ואין.

ליעד סואץ קרני: אבל לא הצלחתם להחזיק את המאמנת חודשיים, היא ברחה.

ליעד סואץ קרני: היא גם כתבה דוח שלא הוצג עדיין לאף אחד, אפרופו שקיפות.

גיא ענבר: שנייה.

גיא ענבר: היא לא הגיעה כמאמנת, היא הגיעה כמנהל מקצועית.

גיא ענבר: עם כל הכבוד לנורה, ויש המון כבוד לנורה ולדוח שהיא הכינה, אני מדבר על משהו הרבה מעבר לזה וזה מה שקארין אמרה.

גיא ענבר: מאמנות שלנו, מהיום של אחרי.

גיא ענבר: כמה שחקניות היום עוסקות באימון?

גיא ענבר: כמה מאמנות פרו יש?

גיא ענבר: את יודעת כמה מאמנות היום יכולות לאמן בליגת העל?

גיא ענבר: כמה מאמנות יכולות את הנבחרת?

גת מגידו: אתה לא מרגיש אחריות על הדבר הזה.

גת מגידו: אתה צריך לייצר אותן.

גיא ענבר: בוודאי שכן וזה בדיוק מה שאני אומר.

גיא ענבר: מדובר בדרך.

גיא ענבר: אם נבין שאנחנו לא משני צידי המתרס ושאנחנו באותו צד, נבין שאנחנו כולנו כהתאחדות - - -

קארין סנדל: גיא, סליחה שאני קוטעת אותך אבל זה גם שכר.

קארין סנדל: כשהיתה מאמנת באקדמיה היא הרוויחה 12,000 שקלים ומאמן של נערים א' מרוויח 24,000 שקל, מאמן נבחרת בוגרת מרוויח 12,000 שקלים ומאמן נבחרת בוגרים מרוויח 90,000 שקלים, איזה אנשים ירצו להמשיך לתוך הענף הזה?

קארין סנדל: בסופו של דבר השכר צריך להיות מתגמל וראוי.

קארין סנדל: לא כי היא אישה ולא כי הם מאמנים נשים.

קארין סנדל: גם הגברים שמאמנים נשים מרוויחים עשירית מהסכום.

קארין סנדל: זה דבר שהוא סופר משמעותי.

קארין סנדל: אתם עשיתם רפורמה לפני שנה וחצי ושום דבר ממנה לא קיים, אפילו לא כדור אחיד לתוך הליגה.

קארין סנדל: בוא, קחו אחריות, לא להתנער מזה, הרבה שנים זה לא קרה.

גיא ענבר: להיפך.

גיא ענבר: אני אומר שיש לנו דרך משותפת.

גיא ענבר: אין פה שום התנערות.

גיא ענבר: אני אומר שהיו טעויות שנעשו לאורך הדרך.

גיא ענבר: יש כאן מהלכים, יש כאן כן שינוי, גם אם זה צורב לאנשים לשמוע שיש שינוי.

סימון דוידסון: כנראה שהדיון ביניכם יכול להימשך עוד הרבה זמן.

סימון דוידסון: הוא לא רע.

סימון דוידסון: אני אגיד לך אני אוהב אותו.

סימון דוידסון: אם לא מדברים ולא מוציאים אי-אפשר להגיע לשום מקום.

סימון דוידסון: את לא צריכה להגיד כל הזמן אני מצטערת, אני מצטערת.

סימון דוידסון: לא, תורידי את הסליחה.

קארין סנדל: לא, הפוך.

קארין סנדל: הדבר הכי טוב שקרה בתוך המהלך הזה הוא שהפסקנו להגיד סליחה, הפסקנו להתפתל.

קארין סנדל: אנחנו יודעות שמגיע לנו יותר.

סימון דוידסון: קיבלתי.

סימון דוידסון: יותר מזה, גיא, תקן אותי אם אני טועה.

סימון דוידסון: אתה ביקרת אותנו על הדרך.

סימון דוידסון: אנחנו בכנסת ישראל ושביתה ומחאה זה כלי דמוקרטי לגיטימי וזה אולי הכלי היחיד שיש לנבחרות בעולם להשיג תנאים יותר טובים.

ליעד סואץ קרני: לא דיברתם איתן לפני.

קארין סנדל: חיכינו חודשיים לפגישה.

ליעד סואץ קרני: אם הייתם מדברים לפני לא היינו מגיעים לזה.

גיא ענבר: רק לתקן כי זה חשוב.

גיא ענבר: לגבי זה שלא דיברנו לפני אז דובר.

גיא ענבר: לדעתי, קארין, אם אני לא טועה, לפני חודשיים בערך נפגשת עם המנכ"ל.

גיא ענבר: שוב, האם זה התקדם?

גיא ענבר: עד כמה זה היה פרודוקטיבי?

גיא ענבר: אפשר לדבר על זה אבל זה לא המקום וזה לא הזמן.

גיא ענבר: אבל אני לא מכיר הרבה מנכ"לי איגודים והתאחדויות שבחודשיים האחרונים נפגשו עם קפטנית הנבחרת, שחקנית הנבחרת.

גיא ענבר: היה קשב, היה רצון.

גיא ענבר: היו טעויות לאורך הדרך ושנינו צריכים להכיר בזה.

גיא ענבר: כולנו צריכים להכיר בזה ולא היינו צריכים את סימון.

גיא ענבר: אנחנו יודעים לדבר.

גיא ענבר: תאמיני לי שאני וקארין מדברים לא מעט.

קארין סנדל: שאפו גם ליוסי שרעבי על האומץ לחתום על ההסכם השוויוני.

סימון דוידסון: יוסי שרעבי היה 5 שנים מנכ"ל משרד הספורט.

סימון דוידסון: הוא מכיר ויודע.

סימון דוידסון: זה היה צריך לקרות לפני.

שירה מעוז: אני היום שחקנית פעילה בליגה לאומית, בני יהודה תל-אביב.

שירה מעוז: מעבר לכך, אני היום מעניקה שירותי רפואת חרום להרבה מועדונים באזור המרכז.

שירה מעוז: יש לי כמה דברים להגיד.

שירה מעוז: קודם כל, כמות הזרות בליגת העל.

שירה מעוז: אני יכולה להגיד לך שבליגה הלאומית שהיו בה שחקניות ישראליות, אפשר לראות שם משחקים מעל ומעבר.

סימון דוידסון: לא הבנתי מה את אומרת.

סימון דוידסון: ליגה לאומית זה ליגה שנייה כאילו?

שירה מעוז: ליגה שנייה.

שירה מעוז: כמות הקהל - - -

סימון דוידסון: כמה קהל?

שירה מעוז: אני יכולה להגיד שהיו לנו מקרים שהיו 200 איש, הרבה יותר ממה שהיה באיזשהו משחק השנה.

סימון דוידסון: לא, אל תגזימי, בליגת העל יש מספרים אחרים.

שירה מעוז: ליגת העל בנשים.

קריאה: הסיבה העיקרית לזה היא שמועדונים גדולים לגברים הקימו מועדונים לנשים.

קריאה: הפועל ירושלים והפועל תל אביב הביאו קהל.

סימון דוידסון: כל הכבוד להם על זה.

סימון דוידסון: אותן קבוצות שמקימות מועדונים לנשים, צריכים לקבל תקציב נוסף ממשרד הספורט.

סימון דוידסון: הספונסרים במדינת ישראל צריכים להשקיע בהם יותר כסף.

סימון דוידסון: שישקיעו בקבוצות שמקדמות נשים, זה מה שהם צריכים לעשות.

שירה מעוז: פה התגובה השנייה שלי.

שירה מעוז: כמו שאמרתי, אני מתעסקת בפן הניהולי.

שירה מעוז: אני אחזק את מה שקארין אמרה בנוגע לאכיפה.

שירה מעוז: כשאלי בא יושב ראש או מנכ"ל של עמותה ומגלה שאני שחקנית כדורגל, הוא אומר לי: תארגני לי קבוצת כדורגל.

שירה מעוז: למה אתה רוצה?

שירה מעוז: לא מעניין אותי, שלא ינצחו.

שירה מעוז: מבחינתי שיפסידו כל העונה.

שירה מעוז: למה?

שירה מעוז: כי הרשות המקומית הבטיחה לי תקציבים אם תהיה לי קבוצת נשים.

שירה מעוז: רק תביאי לי שחקניות, לא מעניין אותי איזה, טובות או לא טובות.

שירה מעוז: זה דבר נוסף מבחינתי לגבי האכיפה.

שירה מעוז: לאיפה הולך הכסף?

שירה מעוז: יותר מזה.

שירה מעוז: שנה שעברה שיחקתי בהפועל תל-אביב.

שירה מעוז: באמצע העונה הביאו ספונסר גדול וביקשו בשבילי מאמן שוערים.

שירה מעוז: כי עד אז אני צריכה לממן בעצם את עלות אימוני שוערים.

שירה מעוז: בא מאמן שוערים ושואל: למה בשבילן 400-500 שקלים בחודש צריך לבוא ולפנות את הזמן הפנוי שלי?

שירה מעוז: אז בפועל הייתי צריכה לעשות איתו אימונים ב-12 בצהריים כי זה הזמן הפנוי שלו, אז אני מפסידה ימי עבודה.

שירה מעוז: כשחקנית בלאומית אני לא מקבלת תקציבים.

שירה מעוז: זאת אומרת, אני מפסידה ימי עבודה כדי לשחק כי בסופו של יום אני משחקת ועושה את זה בשבילי ובשביל הנפש שלי.

שירה מעוז: לגבי מה שאמרת על מאמנות.

שירה מעוז: היתה יוזמה מעניינת של עיריית תל-אביב ואגודות ספורט בתל-אביב יחד עם מכון וינגייט לפני כשנה וחצי, להוציא קורס למאמנות.

שירה מעוז: היו מלא נרשמות ואני אחת מהן.

שירה מעוז: בפועל זה לא יצא.

שירה מעוז: בהתחלה זה היה בגלל הקורונה.

שירה מעוז: אני חושבת שהיו 40-50 נרשמות.

נורית שרביט: הקורס מתחיל ממש בקרוב.

שירה מעוז: אני לא קיבלתי על זה עדכון ולפני שנתיים נרשמתי.

שירה מעוז: זאת יוזמה מעניינת לקידום.

שירה מעוז: לגבי מגרשים, יש לנו אמנם מגרש ואנחנו משחקות ב-20:30-21:00 בערב אבל כל האימונים אנחנו משנעות ציוד ממקום למקום כי אין לנו מגרש קבוע.

שירה מעוז: גם אם אנחנו מצליחות למצוא איזה מגרש לימי שישי, אנחנו חייבות לפנות אותו מהר.

שירה מעוז: לפעמים יש לנו פחות משעה לעשות אימון.

שירה מעוז: למה?

שירה מעוז: כי הגברים נכנסים.

שירה מעוז: אלה עיקר הדברים שרציתי להגיד.

שירה מעוז: אלה דברים שצריך למצוא להם פתרון, בעיקר בתחום של האכיפה.

סימון דוידסון: עדי לביא מעמותת "זזה", בבקשה.

עדי לביא: אני יושבת ראש אסטרטגיה ומדיניות בעמותת זזה.

עדי לביא: אנחנו היינו לאחרונה בכמה דיונים בכנסת.

עדי לביא: היינו בוועדה לפניות הציבור שהתייחסת אליה והעלינו את נושא השידורים ואת נושא איכות המשאבים.

עדי לביא: נושא המגרשים, תאורה.

עדי לביא: כל זה לא חדש.

עדי לביא: לפני שנה וחצי היינו פה בדיון והיה מסמך שלם שאנחנו רשמנו על כל הדברים שהעלו בקמפיין האחרון.

עדי לביא: זה הודהד בתקשורת, זה היה שם.

עדי לביא: לצערי רק ברגע שהגענו למצב שבו בעצם מביכים את המדינה כי נאלצים לדחות משחק, אז בעצם יש פה שינוי.

עדי לביא: נשמח לראות שינוי נוסף גם ללא הפגיעה במיתוג של ישראל ובמקום שלנו.

עדי לביא: לצערנו, מצד אחד אנחנו אומת הסטרטאפ וכשזה מגיע לטכנולוגיות אנחנו במקום הראשון.

עדי לביא: כשזה מגיע לספורט נשים, לצערי אנחנו בשורה אחת עם מדינות מתפתחות.

עדי לביא: אני משחקת בבית"ר ירושלים וגם אוהדת ספורט וזה משהו שהייתי שמחה לראות.

עדי לביא: אחת הדרכים להשיג את זה היא באמצעות השידורים.

עדי לביא: אם לא יהיו שידורים של ספורט נשים אז לא יהיו נותני חסויות.

עדי לביא: זה מעגל שאם יותר ילדות לא ייחשפו לדמויות נשיות חיוביות של שחקניות ספורט במספר ענפים, אז לא נראה פה שינוי.

עדי לביא: אף אחד לא יגיע למגרשים.

סימון דוידסון: מה משדרים היום בכדורגל נשים?

עדי לביא: יש הסכם שמשדרים משחק אחד בליגת העל.

גיא ענבר: למה את מצביעה עליהם אם אנחנו עשינו את זה?

עדי לביא: כי היא יודעת לדברר מאוד טוב - - -

עדי לביא: יש משחק אחד.

עדי לביא: בעבר שידרו, אבל שידרו בשעות שאין להן רייטינג, למשל בשעות הלילה.

עדי לביא: רשמו בהנחיות שחובה לשדר אבל לא אמרו מתי ולכן שידרו בשעות שלא היה רייטינג אבל בעצם עמדו בתנאים שחייבים לשדר.

קארין סנדל: מה שיותר נוח לערוץ הספורט, עם פחות מצלמות.

גיא ענבר: ההסכם בעבר היה, כמו שאמרה קארין, מה שנוח לערוץ הספורט.

גיא ענבר: אנחנו באנו ודרשנו קצת אחרת וערוץ הספורט כמובן גם הסכים לזה.

גיא ענבר: אני חושב שעכשיו זה משודר בחמישי אחר-הצהריים או בשעות הערב המוקדמות, בסביבות 8 או 7.

קארין סנדל: לא, ב-4 או 5.

קארין סנדל: זה עדיין מתי שזה נוח לערוץ הספורט.

גיא ענבר: אבל זה שידור חי.

קארין סנדל: זה שידור חי אבל המשחקים כל הזמן זזים לפי מתי שנוח, לפעמים גם יום לפני.

קארין סנדל: הרי שחקניות צריכות להתכונן בהתאם לזמן המשחק ולא לזמן השידור.

גיא ענבר: גם גמר גביע המדינה לגברים נקבע לפי שעות הרייטינג.

עדי לביא: לא מהיום למחר.

קארין סנדל: גם היה הסכם של 900 אלף שקל.

גיא ענבר: ברור שהכול בסוף זה עניין של זכויות שידור.

גיא ענבר: אבל כן היה לנו חשוב שזה יהיה בשעה קבועה או במסגרת קבועה לפי שידור חי ולא מצב שאם אין מה לשדר אז בואו נדחוף כדורגל נשים.

גיא ענבר: זאת היתה הכוונה שלי.

גיא ענבר: אני אומר שזה שינוי.

עדי לביא: אבל יש פה נקודות נוספות.

גיא ענבר: חבל, אנחנו מייאשים את הבנות.

גיא ענבר: חבר'ה, יש שינוי.

עדי לביא: אתה מצביע אחורה - - -

ליעד סואץ קרני: הפוך, אנחנו לא מייאשים את הבנות.

גיא ענבר: ליעד, כולנו בשבילן.

עדי לביא: אני רוצה לספר לך על עוד כמה מקרים.

עדי לביא: אתה אומר איך מייאשים אותם?

ליעד סואץ קרני: לא לדבר גבר בשם נשים, נשאל אותן.

גיא ענבר: מה זה קשור?

ליעד סואץ קרני: כי אתה אומר שאנחנו מייאשים אותן.

סימון דוידסון: לא, חבר'ה, סליחה.

סימון דוידסון: אתם לא בבית קפה.

סימון דוידסון: בבקשה עדי.

עדי לביא: אתה מעלה פה נקודה מצוינת.

עדי לביא: מה שקורה הוא שהיום יש איזו ילדה שמעוניינת לעסוק בספורט.

עדי לביא: היא הולכת לחוגים המקומיים ורואה מה יש.

עדי לביא: היא רואה שבדרך-כלל ברוב המקרים אין בשבילה איפה לעסוק בספורט.

סימון דוידסון: את מדברת על כדורגל או בכללי?

עדי לביא: לא, אני מדברת בכללי.

סימון דוידסון: את לא יכולה להגיד את זה לגבי התעמלות קרקע, התעמלות אומנותית ושחיה.

עדי לביא: אתה צודק, אני מדברת על הספורט הקבוצתי.

סימון דוידסון: זה משהו אחר.

עדי לביא: היום אם רוצים לעסוק בספורט קבוצתי לבנות, ברוב המקרים העיריות והמתנסים לא מציעים את החוגים האלה.

עדי לביא: אז בעצם יש את העניין שאין גישה לאותם חוגים.

עדי לביא: אז גם איך אפשר להתפתח מבחינת איכות?

סימון דוידסון: נמצא פה כפיר מרשות המתנסים והוא יוכל להגיב.

עדי לביא: מצוין.

עדי לביא: נניח שיש נערה שהמשיכה והיא עוסקת בספורט באופן מקצועי.

עדי לביא: אני יכולה לספר לך על פנייה שאנחנו עשינו לאיגוד הכדורסל בעקבות זאת שליגת נערות הבכירה ביותר לא מצלמים אותה ואחר-כך אין שימוש של הקבוצות בשידורים ובסטטיסטיקות אבל לנערים זה כן נעשה.

עדי לביא: התשתית כבר נמצאת באולמי הספורט, כבר השקיעו את הכסף, זה כבר שם.

עדי לביא: למה לא עושים את זה לנערות?

גיא ענבר: מה שאת אומרת זה בדיוק מה שאני אומר כי אני ההתאחדות לכדורגל ואת מדברת איתי על כדורסל.

גיא ענבר: אני יודע שאני חורך לאנשים בלב והכל אבל אני חושב שההתאחדות לכדורגל באמת מרימה סוג של רף שאנחנו לא רואים אולי במקומות אחרים.

גיא ענבר: עם כל מבטי הציניות בצד ימין, כשדיברנו על כן נפגשים ולא נפגשים.

גיא ענבר: ליעד, את כשחקנית נבחרת כדורסל, כמה פעמים פגשת את מנכ"ל ההתאחדות או את מנכ"ל האיגוד?

גיא ענבר: באת ונכנסת אליו עם טענות.

ליעד סואץ קרני: הרבה.

ליעד סואץ קרני: גם אצלם עשינו שביתות ואז דיברו איתנו.

ליעד סואץ קרני: אבל מ-1999 בכדורסל, אני כקפטנית נבחרת ישראל חתמתי על אותו מסמך של קפטן נבחרת ישראל.

ליעד סואץ קרני: היו לנו בדיוק אותם תנאים מ-1999.

ליעד סואץ קרני: לשמחתי הכדורסל זה הרבה יותר שנים, אז הדור שמעלי נלחם בשבילי.

ליעד סואץ קרני: אבל כן, כשאני צריכה משהו מאיגוד הכדורסל, שגם שם יש מספיק בעיות, כן יש אוזן קשבת.

ליעד סואץ קרני: כשלא היה, גם שם הלכנו לשביתה.

ליעד סואץ קרני: אני מספיק מכירה את מה שקורה באיגודי הספורט.

ליעד סואץ קרני: אני מספיק יודעת איך צובעים כסף שמיועד לנשים ומעבירים אותו יפה יפה לגברים.

ליעד סואץ קרני: אני מבינה איך הכול עובד.

ליעד סואץ קרני: אם אתה שואל אותי אם יש לי אוזן קשבת אם אני צריכה לדבר עם מישהו מהאיגוד, אז כן.

ליעד סואץ קרני: אני יכולה ללכת ליענקלה ולדחוף לו על הדלת והוא יקבל אותי באהבה.

סימון דוידסון: איתנו בזום יעקב גלאם, יושב-ראש עמותת מכבי כישרונות חדרה שנים.

סימון דוידסון: יעקב, בבקשה.

יעקב גלאם: שלום לכולם.

יעקב גלאם: אני מתנצל שקצת נכנסתי באיחור לישיבה מכל מיני סיבות.

יעקב גלאם: אני רוצה להגיד כל מיני נקודות קטנות בקיצור.

יעקב גלאם: שמעתי כל מיני דברים שהם לא הכי מדויקים.

יעקב גלאם: קודם כל, רציתי לציין שיש מאמנות.

יעקב גלאם: אצלנו במועדון יש מאמנת שהיתה מאמנת באקדמיה ומאמנת נבחרת הנערות.

קארין סנדל: היא היחידה.

יעקב גלאם: אני אומר שיש מאמנת עם תעודת פרו שהיתה מאמנת נבחרת הנערות ולצערי הודחה מסיבות לא ברורות.

יעקב גלאם: לגבי קורס מאמנות.

יעקב גלאם: אני גם חושב שזה רעיון מבורך.

יעקב גלאם: לא שמעתי על פרסום כזה.

יעקב גלאם: מעבר למה שנאמר פה על ידי קארין לעניין המשכורות, זה מאוד נכון.

יעקב גלאם: צריך להבין שככל שהבסיס יתרחב כך למעלה יהיו יותר מאמנות ויותר כאלה שימלאו תפקידים יותר בכירים.

יעקב גלאם: זה ייצור איזו מסורת וזה ירחיב את העניין.

יעקב גלאם: אני רק רוצה להגיד נקודה אחת שתמחיש את הכול בעיניי.

יעקב גלאם: בהתאחדות לכדורגל יש בחירות להנהלת ההתאחדות.

יעקב גלאם: אני רוצה שתדעו ואמרתי את זה פעם, שניקוד של קבוצת נשים הוא שונה לחלוטין מניקוד של קבוצות הגברים.

סימון דוידסון: לא היית בתחילה ולא שמעתה מה אמרתי בהתחלה.

סימון דוידסון: התחלתי עם זה את הנושא של הוועדה.

סימון דוידסון: דיברנו כבר על הנושא הזה.

יעקב גלאם: אז אני רק אסכם.

יעקב גלאם: אחת הנקודות שהכי מפריעות לנו כמועדוני כדורגל נשים זה חוסר השקיפות וכך שהקריטריונים בחלוקת הכספים, מעבר לזה שהם מקפחים, הם נקבעים תמיד בדיעבד.

יעקב גלאם: זאת אומרת, שגם אם אנחנו רוצים להתאים את עצמנו לקריטריונים על-מנת לקבל יותר תקצוב, לקדם את המטרות שקובע משרד הספורט, אנחנו לא יכולים להתאים את עצמנו לקטגוריות ואז למעשה אנחנו מפסידים.

יעקב גלאם: ישבתי בוועדה לפני כמה חודשים והבטיחו שם שיהיו קריטריונים מדויקים ובקרוב.

יעקב גלאם: אני רוצה להגיד שנכון לעכשיו, שנת 2022, אנחנו לא יודעים מה התקצוב שלנו, לא יודעים הרבה קריטריונים, אז שייקחו את זה בחשבון שם.

סימון דוידסון: טל הוכמן, בבקשה.

טל הוכמן: אני משדולת הנשים בישראל.

טל הוכמן: אנחנו עוסקות הרבה מאוד, אולי יותר ממה שהיינו רוצות להתעסק, בנושא של שוויון מגדרי בספורט.

טל הוכמן: רק שבוע שעבר שלחנו מכתב להתאחדות בנוגע לניקוד השונה בהצבעה באספה הכללית להתאחדות.

טל הוכמן: עדיין לא קיבלנו תשובה.

טל הוכמן: אולי גם פספסתי אולי לשמוע איך זה נסגר בדיון אבל אני גם אשמח לשמוע.

טל הוכמן: זאת רק דוגמה קטנה איך שההתאחדות בסופו של דבר – אני מצטערת, אולי גם בהקשר למה שנאמר פה – ההתאחדות לא סופרת את כדורגל הנשים בישראל.

טל הוכמן: היה צריך לעשות פה כל-כך הרבה באמצעות בנות אלטרנטיבה ואיגוד השחקנים והשחקניות כדי שאפשר יהיה לשבת בשולחן ולעשות דיון.

טל הוכמן: על מה?

טל הוכמן: על שוויון.

טל הוכמן: על זה שלכדורגלניות מגיע בדיוק אותו דבר כמו לכדורגלנים.

טל הוכמן: זה פשוט לא נתפס.

טל הוכמן: אנחנו השנה מציינים 50 שנה ל- 9TITLE , שזה חוק אמריקאי שבעצם הוביל לשוויון מהותי בנושא של הכדורגל.

טל הוכמן: אנחנו כל-כך רחוקים מזה כשנות אור בישראל.

טל הוכמן: יש כל-כך הרבה מה לעשות.

טל הוכמן: כולם יודעים את זה.

טל הוכמן: המשרד יודע את זה, הוועדה הציבורית שעובדת בימים אלה יודעים את זה.

טל הוכמן: צריך לבצע שקיפות של סל הספורט ברשויות המקומיות.

טל הוכמן: אין לנו מושג כמה מזה הולך לילדות וכמה לילדים.

טל הוכמן: צריך לטפל בנושא המתקנים.

טל הוכמן: המשרד עובד על 2030 ליצור עוד מתקנים, אבל אנחנו עכשיו במצב שלילדות אין איפה לשחק.

טל הוכמן: מוציאים אותן ומבטלים להן משחקים.

טל הוכמן: אנחנו עובדות עכשיו על סקר כדורסל מאוד גדול בדיוק בנושא הזה.

טל הוכמן: מבטלים משחקים, הן משחקות על השוליים, המתקנים שלהן לא תקינים.

טל הוכמן: כל זה ידוע לכולנו וצריך להשתנות.

יואב רם: אני ממטה מנהל הספורט.

יואב רם: בנושא המתקנים.

יואב רם: לאחרונה פרסמנו את תכנית המתקנים הלאומית 2031.

יואב רם: במסגרתה המתקנים שמיועדים בעיקר לרשויות המקומיות, אנחנו קבענו הוראה מאוד מפורשת ואני אקריא אותה.

יואב רם: מדובר על תמיכה להקמת מתקנים: "התמיכה תינתן אם מבקש התמיכה יתחייב להקצות שעות שימוש במתקן לקבוצות ספורט כפי שייקבע במבחן התמיכה.

יואב רם: כמו כן, יתחייב המבקש – הכוונה לרשויות המקומיות – להקצות שעות לספורט נשים ולספורט לאנשים עם צרכים מיוחדים".

יואב רם: זה כבר פורסם כמסגרת לתוכנית המתקנים הלאומית.

יואב רם: מבחני התמיכה עצמה שקובעים את ההוראות היותר ספציפיות, גם בהן יש הוראות ספציפיות לנושא הזה.

יואב רם: לדוגמה: "המבקש יתחייב להקצות שעות בהיקף ובזמן ראויים ומקובלים לספורט נשים ולספורט עבור אנשים עם צרכים מיוחדים".

יואב רם: כלומר, לכל מתקן ספורט שייתמך על-ידי המדינה, תהיה התחייבות מקבילה של הרשות המקומית שמקימה אותו להקצות שעות פעילות גם לנשים וגם לאנשים עם צרכים מיוחדים.

יואב רם: אני חושב שזה באמת דבר שלא היה מעולם ואנחנו מאמינים שיביא לשינוי.

סימון דוידסון: אחרי שאני אומר שאני מברך אותך אני אומר שאין אכיפה בנושא הזה.

סימון דוידסון: גם לא תהיה אכיפה.

סימון דוידסון: המשרד לא יכול לאכוף.

סימון דוידסון: אין לך פקחים שיכולים להסתובב במדינת ישראל ולאכוף.

סימון דוידסון: הכי גרוע, שאתה במשרד הספורט צריך להכניס את הדבר הזה כדי לחייב את הרשויות.

סימון דוידסון: זה אבסורד.

יואב רם: עם זה אני לא יכול להתווכח.

סימון דוידסון: לא, יואב אני איתך, אבל זה אבסורד במדינת ישראל שאין הבנה שזה אל"ף, בי"ת.

סימון דוידסון: זה לא משהו שצריך לעבוד עליו ולבוא לכנסת ולייצר תהליך.

גת מגידו: זה בגלל המבנה של שולחנות קבלת ההחלטות.

גת מגידו: בסוף צריך את הלמעלה, את המשפך.

גת מגידו: אם היו יושבות שם 50% נשים - - -

סימון דוידסון: יש בהנהלת התאחדות הכדורגל אישה אחת?

גיא ענבר: לירון כהן.

גת מגידו: יש אישה אחת.

סימון דוידסון: בהנהלת ההתאחדות יש נשים?

גת מגידו: אחת.

גת מגידו: כמה חברי הנהלה?

סימון דוידסון: איך יכול להיות?

סימון דוידסון: הרי משרד הספורט מחייב.

נורית שרביט: מינימום 30%.

סימון דוידסון: אני הבאתי את השכנה שלי שתהיה בהנהלה כי הייתי חייב 30%.

סימון דוידסון: איך זה יכול להיות?

נורית שרביט: החל משנת 2023 אם אין את זה, הם יקבלו פחות 20%ץ

סימון דוידסון: לא הבנתי, זה חוק.

גת מגידו: זה מוריד להם את התמיכות?

סימון דוידסון: זה היה מזמן.

סימון דוידסון: נורית, ב-2016 גיבשתי הנהלה חדשה לאיגוד השחייה.

סימון דוידסון: חייבו אותי ש-30% מההנהלה יהיו נשים.

נורית שרביט: מינימום 30% או האחוז היחסי של הנשים באיגוד.

נורית שרביט: במקרה של השחייה, אחוז הנשים הוא קרוב ל-40% אז המינימום שלך הוא 30%.

נורית שרביט: במקרה של הכדורגל, מה שהיה בעבר שזה 3%, אז המינימום מבחינתם היה 3%.

גת מגידו: אז הכול חוזר.

גת מגידו: יש קצת ספורטאיות אז יהיו קצת נשים ולא נגמור עם זה לעולם.

יואב רם: החלק החשוב זה שהסעיף הזה, שהוא תנאי סף שונה ותוגבר.

יואב רם: החל משנת 2023 איגוד או אתהחדות שלא יהיה בו ייצוג בהנהלה של לפחות 30%, לא יזכה לתמיכה.

סימון דוידסון: הייתי עושה את זה יותר.

נורית שרביט: הכנסנו את זה גם בגופי הרוחב וגם בארגוני הגג.

נורית שרביט: זה שינוי מהותי.

נורית שרביט: תדעו לכם שיש גופים שקיבלו פחות כסף כי הם לא עמדו בזה וזה מאוד מאוד כואב להם.

כפיר כהן: אני מנהל את תחום הספורט בחברה למתנסים הארצית.

כפיר כהן: לגבי מה שנאמר על חוגים ברשויות המקומיות ובמתנסים.

כפיר כהן: בכל החוגים שלנו יש גם ילדות, גם ילדים.

כפיר כהן: אני מרגיש מתבייש קצת שאני צריך להגן על העובדה שיש ילדות בחוגי הספורט שלנו.

כפיר כהן: אני קצת רוצה להוריד רגע את הקרקע ואני רואה פה את הנערות מקריית ים.

כפיר כהן: אני חושב שהשינוי מתחיל לא רק בוועדות פה ולא רק בהתאחדות ולא רק במשרד הספורט, אלא מתחיל קודם כל במתנסים עצמם ובבתי הספר.

כפיר כהן: גם גת וגם קארין דיברו בעצם על התשתיות ועל המתקנים.

כפיר כהן: אנחנו מדברים על זה שבכל בתי הספר לכדורגל ובכל ענפי הספורט האחרים, לכל ילדה בדימונה, ברהט, בירוחם, במעלות, בנהריה, גם שם תהיה הזדמנות לכל ילד וילדה.

כפיר כהן: אני אחראי על הספורט ברמה הארצית של המתנסים.

כפיר כהן: כל פעילות שלנו, גבי כבר מכיר ואפילו יש גיחוכים, ההתייחסות היא לנשים ולגברים, ילדות וילדים יחד.

כפיר כהן: אני לא רואה את ההפרדה הזאת.

כפיר כהן: זה מה שצריך להיות.

כפיר כהן: ככה החברה למתנסים מובילה ועובד.

כפיר כהן: דבר שני.

כפיר כהן: רשמתי לי בצד שני דברים.

כפיר כהן: היתה לנו פגישה מוקדמת עם חבר הכנסת דוידסון אז אנחנו מנסים עכשיו לבנות איזה משהו מאוד גדול שבאמת נותן תוכנית ארצית אמיתית לכל ילד וילדה.

כפיר כהן: אני באתי ממעלות.

כפיר כהן: גדלתי בעיר שהיא לא מרכז הארץ ואני יודע כמה זה חשוב שילדה שם תקבל שוויון הזדמנויות כמו שילד ברמת השרון, בתל-אביב או בירושלים מקבל.

כפיר כהן: מתנ"ס זה ראשי תיבות של מרכז תרבות נוער וספורט.

כפיר כהן: אני אומר שבלי מתקנים ראויים לבנות ונערות ובלי תשתיות, בתי ספר, מאמנות ובלי נשים, אז לא יהיה לנו ספורט במדינה.

כפיר כהן: אני שמח שהדיון הזה מתקיים פה.

כפיר כהן: גת דיברה על הקואליציה.

כפיר כהן: החברה למתנסים נמצאת ב-200 רשויות ויש לנו 400,000 ילדים וילדות בפעילויות ספורט במתנסים.

כפיר כהן: מנכ"ל החברה היה פה היום וביקש שאגיע לוועדה.

כפיר כהן: אנחנו פה.

כפיר כהן: יש לכם תשתית רחבה להפעיל אותנו, כדי שיחד נגרום לשינוי הזה.

כפיר כהן: אני מברך כמובן על ההסכם ואני שמח שיש לנו שותפים טובים גם במשרד הספורט, גם בהתאחדות לכדורגל.

כפיר כהן: גם איתכם אפשר להוביל פה מהלך באמת אמיתי, שוויוני וצודק.

סימון דוידסון: יוסי בוחבוט, בבקשה.

יוסי בוחבוט: שלום לכולם.

יוסי בוחבוט: נאמרו פה הרבה דברים מעניינים וחכמים.

יוסי בוחבוט: חברתי גת, היה לי תענוג לשמוע אותך.

יוסי בוחבוט: יש הרבה דברים לעשות וגם ההתאחדות יכולה בשתי פעולות פשוטות להרים את כדורגל הנשים, נערות וילדות ברגע וזאת רק החלטה.

יוסי בוחבוט: כל הבוגרים מחויבים לקבוצת נוער ואם לא, הם לא מקבלים תקציב.

יוסי בוחבוט: מה הבעיה ליישם את זה, שכל קבוצת בוגרים שיהיה לה נערות או ילדות, לא משנה איזה גיל.

יוסי בוחבוט: זה פשוט, לא יהיה להם, לא יקבלו תקציב.

יוסי בוחבוט: אז פתרת את כל הבעיה, אם זה מכבי חיפה, מכבי תל-אביב.

יוסי בוחבוט: כל הקבוצות בליגת העל יהיו מחויבות לקבוצות ילדות.

יוסי בוחבוט: זה ממש פשוט.

יוסי בוחבוט: שניים.

יוסי בוחבוט: בזמני בבתי הספר היו נבחרות של בית ספר בנים ובנות וזה נעלם מהאופק.

יוסי בוחבוט: למה לא להחזיר?

יוסי בוחבוט: כל בית ספר שתהיה לו קבוצת בנות או נבחרת כדורגל בנות יקבלו נקודות, או זיכוי בלימודים או בצורה של ציונים.

יוסי בוחבוט: לא חסר מה לעשות.

יוסי בוחבוט: אנחנו בקריית ים, אמנם התברכנו במגרש, אבל עדיין אנחנו בפריפריה וזה מאוד מאוד קשה מבחינת פרסום.

יוסי בוחבוט: אני 11 שנים בכדורגל נשים ואני פרטי לחלוטין.

יוסי בוחבוט: אני הולך לישון וקם בבוקר, איך אני מחנך ומגדל את הדור של הילדות שלי.

יוסי בוחבוט: אלה שמאחוריי אלה הנערות.

יוסי בוחבוט: הן הולכות לייצג אותנו במכביה בחודש הבא, כבוד גדול.

יוסי בוחבוט: (מחיאות כפיים) השנה הצטרפה אלינו שחקנית בת 6.5 בשם מוריה.

יוסי בוחבוט: אני הולך לישון וקם בבוקר איך אני נותן לאותה ילדה להיות דמות לחיקוי של ערכים, כבוד וחינוך ולהגיע לממדים כמו של חברתי קארין ושל אלה שיושבות מאחוריה ולהגיע לרמות הגבוהות.

יוסי בוחבוט: זה קשה.

יוסי בוחבוט: אם לא תהיה תמיכה של עירייה, בתי ספר, התאחדות וכולם ביחד, לא יהיה.

יוסי בוחבוט: זה חייב להיות בשיתוף פעולה.

יוסי בוחבוט: אפשר לדבר פה שעות אבל בפועל, אם זה לא ייצא בפרקטיקה, לא עשינו כלום.

יוסי בוחבוט: ידידי הנכבד.

יוסי בוחבוט: 20 שנה כדורגל הנשים קיים.

יוסי בוחבוט: זה לא עניין של טעות.

יוסי בוחבוט: זה צריך לעשות, לקום ולקבל החלטה לעשות את זה ולעשות את זה בפועל וכמה שיותר מהר.

יוסי בוחבוט: אפשר לחייב מועדונים לעשות.

יוסי בוחבוט: אני אשמח שהקפטנית תגיד איך זה נראה בעיניי שחקנית כי אני חושב שזה הכי חשוב.

תהל וידנפלד: אני בת 15 ואני קפטנית הפועל קריית ים.

תהל וידנפלד: אני משחקת כדורגל בערך מגיל 4.5.

תהל וידנפלד: מהרגע שראיתי את הדבר הזה התמכרתי.

תהל וידנפלד: אימא שלי חיפשה קבוצת בנות שאצטרף אליה.

תהל וידנפלד: אני גרה בקריות ולא נמצאה קבוצה אחת לגילאי 4.5-5.

תהל וידנפלד: קבוצה אחת לא היתה.

תהל וידנפלד: היא צירפה אותי לקבוצת בנים אחרי הרבה מאבקים.

תהל וידנפלד: היא ניסתה לצרף אותי לכמה קבוצות והיו התנגדויות מצד המאמנים, או אחר-כך מצד ההורים, שלא רצו שתיכנס בת לקבוצה שלהם.

תהל וידנפלד: היא הצליחה בסוף לצרף אותי לקבוצה שהמאמן שם נלחם עלי למרות שהיו שחקנים שעזבו את הקבוצה שלו בגלל זה.

תהל וידנפלד: יש לנו שתי שחקניות בקבוצה, תהל כהן ונועה וקסמן, שמגיעות היום מבית שאן.

תהל וידנפלד: הן צריכות לעשות את הנסיעה הזאת ברכבת מספר פעמים בשבוע.

תהל וידנפלד: זה באמת לא נראה לי הגיוני.

תהל וידנפלד: למה אין להן קבוצה ליד הבית?

תהל וידנפלד: למה הן צריכות לעשות את הנסיעות האלה ולשלם גם על הקבוצה, גם על הנסיעות, להשקיע מזמנן.

תהל וידנפלד: איפה המקום לבית ספר?

תהל וידנפלד: ללימודים?

תהל וידנפלד: זה לא הגיוני.

תהל וידנפלד: לא דיברנו בכלל על איך שאנחנו מתמודדים עם האפליות והשובניזם מצד האחרים, בין אם זה לקבל הערות כמו, את לא יודעת לתת פס, מה את עושה פה?

תהל וידנפלד: איך את קשורה לכדורגל?

תהל וידנפלד: המגרש זה הבית שלנו.

סימון דוידסון: הייתי שמח שתשמעו מה שהיא אומרת.

סימון דוידסון: זה יותר חשוב מכל הדיון שלנו.

תהל וידנפלד: גם המגרש שלנו, שזה הבית שלנו ושם אנחנו מרגישות הכי חופשיות, גם שם אנחנו מקבלות הערות משחקנים אחרים, שזה משהו שלא נראה לי לגיטימי.

תהל וידנפלד: זה לא הגיוני.

תהל וידנפלד: אני חושבת שהמטרה שלנו היא שיגיע יום ובת תשחק כדורגל וזה ייראה דבר שהוא רגיל ולא מיוחד ואנשים לא יצטרכו להתלהב מזה.

תהל וידנפלד: שלא תהיה בת אחת באזור שלם.

תהל וידנפלד: לראות יותר בנות במגשרים, בפריפרית בעיקר.

תהל וידנפלד: שהן לא יצטרכו לעשות את הנסיעות האלה.

תהל וידנפלד: הרבה בנות פורשות בגלל שאין להן מגרש.

תהל וידנפלד: אני עדה להרבה בנות שכותבות לי שהן לא יודעות בכלל אם יש קבוצה ליד הבית וכשהן מבררות הן לא מוצאות ואין להן את הדרך להגיע ולנסוע חצי שעה או שעה בשביל להיכנס לקבוצה.

סימון דוידסון: אני רוצה להגיד לך תודה.

סימון דוידסון: (מחיאות כפיים) אותי זה מאוד מרגש, יש לי אפילו לחלוחית בעיניים.

סימון דוידסון: כואב לי, אמיתי, כואב לי.

סימון דוידסון: לא בקטע פופוליסטי אלא אמיתי, כואב לי לשמוע שבשנת 2022 במדינת ישראל עדיין צריך לשמור דברים כאלה.

סימון דוידסון: אני שומע את כל הזמן.

סימון דוידסון: יש לי בת ולא חשוב באיזה ענף ספורט היא.

סימון דוידסון: אנחנו גרים ברמת פולג והיא מתאמנת או בגבעת שמואל או בחולון או בכפר שמריהו.

סימון דוידסון: אשתי עם כובע של טקסי על הראש, כל היום צריכה לנסוע.

סימון דוידסון: אימוני בוקר, אימוני ערב.

סימון דוידסון: גם אני צריך לקום מוקדם כדי לצאת.

סימון דוידסון: זה כבר צריך לחלוף מעולמנו.

תהל וידנפלד: אני התברכתי בקבוצה שיחסית קרובה אלי, 20 דקות בתחבורה ציבורית.

סימון דוידסון: התברכת גם ביוסי.

תהל וידנפלד: התברכתי גם ביוסי שקיבל אותי לפני 5 שנים.

תהל וידנפלד: באמת, הוא עושה מעל ומעבר.

סימון דוידסון: קודם כל, תודה רבה.

סימון דוידסון: (מחיאות כפיים) אני מבטיח לך, לא אני לבד, אני בורג קטן.

סימון דוידסון: אנחנו נעשה הכול כדי שהדברים האלה ישתנו.

סימון דוידסון: יש לי שותפות ושותפים מדהימים.

סימון דוידסון: צריך לדבר על זה כל יום.

סימון דוידסון: כל יום צריך לדבר על זה.

סימון דוידסון: בבית הזה עשיתי טרללת לכולם בנושא של הספורט.

סימון דוידסון: בחיים לא דיברו על הספורט בכנסת ישראל.

סימון דוידסון: אתי נמצאת פה בוועדות ושנים בכנסת והיא יודעת את זה.

סימון דוידסון: דברים מתחילים לזוז וגם במשרד יש חשיבה שאני אוהב אותה.

סימון דוידסון: זה לוקח זמן.

סימון דוידסון: הציגו לי את האסטרטגיה.

סימון דוידסון: ישבתי עם בוני ועם משה סיני ועם ההולנדי.

סימון דוידסון: הציגו לי אסטרטגיה.

סימון דוידסון: אמרו לי שמגיעה מחו"ל מישהי ותהיה מנהלת מקצועית.

סימון דוידסון: אני בעיניים ראיתי את זה.

סימון דוידסון: עכשיו פתאום הבנתי שהיא בכלל לא נמצאת פה וקרה משהו.

סימון דוידסון: אבל באמת, הגישה היא חיובית.

סימון דוידסון: כמובן שצריך להזיז את הדבר הזה.

סימון דוידסון: זה קשה ולא פשוט.

סימון דוידסון: לפני שאני מסכם את הדיון הזה, כל ועדה אני מעניק תעודות הוקרה מהכנסת.

סימון דוידסון: תעודות ההוקרה הם לא לרן זהבי אלא דווקא לאלה שאנחנו לא קוראים עליהם או שיש כמה מילים עליהם אבל הם הספורט האמיתי.

סימון דוידסון: הילדה הזאת ממש ריגשה אותי.

סימון דוידסון: אז קודם כל אני רוצה להעניק למאמנת הראשונה במדינת ישראל בכדורעף גברים, מורן צור.

סימון דוידסון: זה לא פשוט לאמן בוגרים בכדורעף.

סימון דוידסון: אני מוריד בפניך את הכובע.

סימון דוידסון: הפועל קריית ים, בואו.

סימון דוידסון: יש להם שתי תעודות.

סימון דוידסון: קודם כל הנערות האלופות ייצגו את מדינת ישראל במכביה.

סימון דוידסון: זה שאמרתי שהוא צריך לקבל פרס ישראל זה לא בצחוק.

סימון דוידסון: בלעדיו, זה ברור שלא היה כדורגל נשים בקריית ים.

סימון דוידסון: כמו שלא היתה שחייה בשער הנגב בלי פיש.

סימון דוידסון: יש אנשים שהם הדבר הכי חשוב בספורט הישראלי, אותם משוגעים לדבר שבלעדיהם לא היה קורה.

סימון דוידסון: אני אומר למשרד הספורט, להתאחדות ולכל מי שמושך בחוטים, שזה האנשים שצריך להיפגש איתם, לחזק אותם ולהעניק להם את כל הגב שהם צריכים ואת כל הכבוד שהם צריכים כי בזכותם יש ספורט, לא בזכותנו.

סימון דוידסון: אלה האנשים שעושים ספורט.

סימון דוידסון: התעודה השנייה היא על זה שהם זכו באליפות הליגה הארצית ועלייה לליגה הלאומית בכדורגל לנשים.

סימון דוידסון: כל הכבוד לבנות האלה.

סימון דוידסון: כל הכבוד לקריית ים.

מיתר שמש: אני מנהלת אגף נשים בהתאחדות לכדורגל, נכנסתי לפני חודש.

מיתר שמש: השתחררתי לפני חודש מצבא קבע, אחרי 13 שנה.

מיתר שמש: אני מאוד מאוד מתחברת למה תהל כאן אמרה.

מיתר שמש: גם אני הייתי שחקנית כדורגל.

מיתר שמש: כל חיי חלמתי להיות שחקנית כדורגל וגדלתי בעמק יזרעאל ולא היה לי איפה לשחק.

מיתר שמש: הלכתי לקבוצת בנים, שיחקתי בהפועל חיפה וחוויתי את אותם קשיים שהיא חוותה.

מיתר שמש: בגיל 13 נאלצתי לסיים את חלקי כשחקנית כדורגל כי לא היתה קבוצת בנות ולכן הפסקתי לשחק.

מיתר שמש: רצה הגורל ובגיל 16 נכנסתי לאיגוד השופטים והפכתי להיות שופטת כדורגל.

מיתר שמש: נכנסתי בדלת אחרת בעצם חזרה למגרש שאני כל-כך אוהבת והוא היה תמיד חלק בלתי נפרד מחיי.

מיתר שמש: אנחנו כל-כך הרבה שנים אחרי זה ואנחנו שומעים עדיין את אותם דברים וזה באמת משהו שחורה לי ברמה האישית.

מיתר שמש: כן אני יכולה להגיד כאן שאחת הסיבות שהחלטתי להגיע להתאחדות לכדורגל ולעזוב את חלקי במערכת הצבאית ולבוא בכובע הזה, זה בשביל לשנות ובשביל לתרום ולעשות אחרת.

מיתר שמש: לאורך כל המאבק, גם של קארין ושל כל השחקניות, מהתחלה אמרתי להן שהלב שלי איתן.

מיתר שמש: אני חושבת שאין מישהי שיותר מבינה לליבן וחווה את זה במשך שנים מהמקום שלי כאישה בתוך העולם הזה.

מיתר שמש: גם אני שופטת כדורגל אחת מהמון שופטים.

גיא ענבר: שופטת בליגת העל, אל תצטנעי.

מיתר שמש: אנחנו בסך הכל 30 שופטות מבין 800 שופטים ולכן המורכבות פה היא מאוד גדולה.

מיתר שמש: כן אני יכולה להגיד שמתחילים לעשות תהליכים.

מיתר שמש: לא הייתי נכנסת למקום הזה אם לא הייתי מבינה שיש הנהלה ויש אנשים טובים בדרך ובהתאחדות שרוצים לעשות את התהליך הזה אחרי שנים שהיתה באמת היתה בעיה ואי-אפשר ליפות את הדברים.

מיתר שמש: אם נייפה אותם נצטייר כאנשים לא אמינים ואני לא כזאת לפחות.

מיתר שמש: לכן המטרה היא באמת לשנות.

מיתר שמש: אחת הדוגמאות זה נושא המאמנות.

מיתר שמש: באוקטובר הקרוב יהיה קורס שלם רק של מאמנות ושופטות כדורגל כשהמטרה היא סביב ה-30 מאמנות שייכנסו לשוק הזה ושופטות חדשות.

מיתר שמש: אנחנו נעשה כל מה שצריך על-מנת שזה באמת יקרה.

מיתר שמש: תכנית של 8 שנים קדימה שאמורה באמת לפתח את הענף, לקדם את הילדות האלה, לקדם תשתיות ולקדם כל דבר אפשרי על-מנת שנפסיק עם השיח הזה.

מיתר שמש: לי זה פשוט תמיד הזוי.

מיתר שמש: אני מגיעה למגרשים בכל מקום אפשרי בארץ ותמיד אותו שיח.

מיתר שמש: תמיד אבא שלי ביציע מספר לי שהתחילו לקלל ביציע ואמרו למה היא לא הולכת למטבח.

מיתר שמש: אני אומרת, נו באמת, בואו נבין שאנחנו ב-2022.

מיתר שמש: יש טייסות שמטיסות 16F ומגנות עלינו יום ולילה.

מיתר שמש: עוד מעט יהיו לוחמות ב-669.

מיתר שמש: תמיד אמרתי, מה אני עושה?

מיתר שמש: אני מנהלת 22 שחקנים.

מיתר שמש: צריך להיות בפרופורציות על העניין הזה.

מיתר שמש: ספורט זה הפלטפורמה הכי טובה לשוויון וככה זה צריך להיות.

מיתר שמש: אני מאוד מקווה שבחלקת האלוהים שלי, במקום שלנו של ההתאחדות, נצליח לעשות את השינוי הזה יחד.

מיתר שמש: השינוי הזה חייב להיות ביחד בין כל הגורמים.

מיתר שמש: ההתאחדות לא יכולה להיות פה לבד.

מיתר שמש: זה צריך לבוא מהכנסת, בחקיקות, מנהל הספורט, שר הספורט והכול ביחד בשביל למנף את הדבר הזה.

מיתר שמש: בסוף, יכול להיות שאם לאבא שלי לא היתה בת שנלחמת במשך שנים וזה היה נוגע לו בצורה כל-כך כואבת, אולי גם לו כגבר זה לא היה כל-כך מפריע.

מיתר שמש: אבל הוא חווה מגיל אפס את הבכי שלי ביום ובלילה על מה שאני חווה אז זה כואב לו יותר מכל דבר אחר.

מיתר שמש: בסוף צריך לזכור, זה יכול להיות הבת שלך, הנכדה שלך, בסוף זה 51% מהאוכלוסייה ואי-אפשר לשכוח את זה.

מיתר שמש: זה המקום הכי טוב לייצר שוויון במדינה.

מיתר שמש: לדעתי זה מתחיל כאן במקום הזה.

מיתר שמש: מהמקום הזה אני אומרת שאנחנו נעשה את כל מה שאנחנו יכולים.

מיתר שמש: הצעד שההתאחדות עשתה זה צעד מאוד חשוב ומראה על נכונות ורצון לשינוי.

מיתר שמש: אני בטוחה שמכאן נצעד ביחד קדימה.

סימון דוידסון: תודה.

סימון דוידסון: שיהיה לך בהצלחה בתפקיד.

רות שלו: אני מהרשות לקידום מעמד האישה.

רות שלו: קארין אמרה את זה על הדרך באיזו נקודה וזאת נקודה מאוד חשובה וזה הדמויות לחיקוי.

רות שלו: צריך כל-כך לגבות את סוללות הדרך האלה.

רות שלו: הדיון פה חוצה לחלוטין את תחום הספורט.

רות שלו: תחושת מסוגלות שיש לילדה בחוק וגם כמובן לשחקנית בוגרת יותר, נפגש את תחושת המסוגלות הזאת ואת השוויון, כאשר היא תרגיש שווה לחלום ושווה בשוק התעסוקה.

רות שלו: אנחנו פשוט רואים את זה בכל מקום.

רות שלו: אני בטוחה שכל עובדות הרשות מגבות את כל העוסקים והעוסקות בדבר ואתם עושים דבר מאוד חשוב.

סימון דוידסון: תודה רבה.

סימון דוידסון: אני מסכם את הדיון.

סימון דוידסון: הסיכום הוא הכי חשוב כי בסוף זה מגיע למשרדים, להתאחדות, לכל מי שצריך.

סימון דוידסון: היכולת שלנו והחובה שלנו זה לקבל תשובות מהמשרדים האלו ואני עכשיו אדאג לזה שגם הוועדות הקודמות, על כל משפט שביקשנו תהיה תשובה כי זה בדמנו.

סימון דוידסון: בדיון הזה הייתי מצפה שכל מי שמתעסק בתקשורת ספורט במדינת ישראל ישים רגע בצד את כל הנושא של ספורט וידבר על מה שהיה פה בשעתיים האחרונות.

סימון דוידסון: בסוף, בלי תקשורת ספורט אנחנו לא נוכל לקדם.

סימון דוידסון: אני לא מצפה שזה יהיה כתוב במקום המצב הפוליטי במדינת ישראל אבל כן בערוץ 5 ובתקשורת הדיגיטלית ובאינטרנט.

סימון דוידסון: אנחנו צריכים להבין שהנושא הזה חשוב למדינת ישראל קודם כל.

סימון דוידסון: הוא חשוב לנו.

סימון דוידסון: כאבא לשלוש בנות, כהורים וכן הלאה.

סימון דוידסון: אני חושב שזה שמרכזי מכבי והפועל ומרכזים אחרים לא שלחו נציגות לדיון הזה, זה נון גדול למרכזים האלו.

סימון דוידסון: את זה אומר סימון דוידסון מכנסת ישראל.

סימון דוידסון: הייתי מצפה שכנרת תשב פה, שיורם יישב פה ונאור יישב פה.

סימון דוידסון: הם מייצגים את האגודות ואת הספורט הישראלי והם צריכים להיות פה.

סימון דוידסון: אני גם באופן אישי הולך להתקשר אליהם ולדבר איתם.

סימון דוידסון: אני רואה את זה בצורה מאוד שלילית.

קארין סנדל: אני רק חייבת להגיד שגם כנרת וגם לירון מאוד עזרו.

סימון דוידסון: אני לא יודע.

סימון דוידסון: אני פה רוצה שהאנשים האלה יהיו.

סימון דוידסון: זה כמו שהפכתי את העולם כדי שתהיה ועדה.

סימון דוידסון: אתם לא מבינים איזה משחק פוליטי עשיתי פה כדי שבסוף תהיה פה ועדה.

סימון דוידסון: אני מצפה מאנשים שהספורט חשוב להם, שיישבו פה בשולחן הזה.

סימון דוידסון: אני מבקש מההתאחדות.

סימון דוידסון: דיברו פה על התכנית ואני מברך על ההסכם.

סימון דוידסון: אני ממש מברך על ההסכם אבל אני רוצה לפקח עליו מהצד כחבר כנסת.

סימון דוידסון: גיא, אתה תהיה הנציג שלי, להבין איך מפקחים ומיישמים את ההסכם הזה.

סימון דוידסון: ממש באופן אישי בינינו.

סימון דוידסון: אני רוצה לקבל הסבר על המצב באקדמיה לכדורגל כי דיברו פה על לסגור את האקדמיה.

סימון דוידסון: אני לא יודע אם זה נכון או לא נכון.

סימון דוידסון: מה קורה שם?

סימון דוידסון: מה העתיד?

סימון דוידסון: מיתר, זאת את אחראית?

מיתר שמש: אני אחראית.

מיתר שמש: ממש לא סוגרים.

סימון דוידסון: לא סוגרים זה מצוין.

גיא ענבר: מעבירים אותם מווינגייט.

סימון דוידסון: אני אקבל הסבר על הכול.

סימון דוידסון: אני רוצה לדעת מה קורה עם האקדמיה היום ומה הולך לקרות בשנה הבאה ובעוד חמש שנים.

סימון דוידסון: זה חלק מהתכנית האסטרטגית שלכם.

סימון דוידסון: לגבי התכנית האסטרטגית.

סימון דוידסון: את יודעת, אני באתי מהספורט.

סימון דוידסון: אם אין יעדים אז התכנית לא עושים איתה כלום.

סימון דוידסון: כמה שחקניות יש היום?

סימון דוידסון: כמה יהיו בעוד שנה?

סימון דוידסון: כמה יהיו בעוד 5 שנים?

סימון דוידסון: כמה יהיו בעוד 10 שנים?

סימון דוידסון: האם אנחנו רוצים להגיע לרבע גמר, לחצי גמר, לגמר?

סימון דוידסון: אני לא יודע, מה שאתם מתכננים שזה יהיה רשום בתכנית.

סימון דוידסון: כשהייתי מאמן צעיר אז אמרתי שהחלום שלי הוא שיהיה לי ספורטאי במשחקים האולימפיים.

סימון דוידסון: אחרי זה, כשהייתי יושב-ראש האיגוד אמרתי שהחלום שלי שיהיה מדליה באליפות אירופה או באליפות עולם.

סימון דוידסון: יש לנו היום שחיינית אלופת עולם בשחייה, שתהיה גם עם מדליות בפריז.

סימון דוידסון: זאת אומרת, בסוף צריך לחלום הכי גבוה.

סימון דוידסון: מי חשב שלשחייה הישראלית תהיה מדליה באליפות עולם?

סימון דוידסון: אמרו לי פסיכופט, צחקו עלי, באמת צחקו עלי.

סימון דוידסון: אבל הבאתי את המאמן הכי טוב בעולם ופיטרתי את מי שצריך לפטר ועשיתי מהלכים.

סימון דוידסון: הבאתי ספונסר ענק.

סימון דוידסון: אפשר לעשות הכול, אנחנו לא שווים פחות מאף אחד בעולם הזה, מאף אחד.

סימון דוידסון: תמיד אמרו לי שיהודים טובים בשחמט.

סימון דוידסון: לא, אנחנו יכולים להיות הספורטאים הכי טובים ויש לנו אלופים אולימפיים אז גם בכדורגל נשים אנחנו יכולים להיות הכי טובה.

סימון דוידסון: למה מה, יש לנו שתי רגליים שמאליות?

גיא ענבר: סימון, אתה תופתע שכל מה שציינת מופיע בתכנית שמתבססת על העבודה של נורה ואתה יותר ממוזמן.

סימון דוידסון: אני מאוד אשמח.

סימון דוידסון: אני מבקש עוד דבר מההתאחדות לכדורגל.

סימון דוידסון: אנחנו בשנים של שוויון.

סימון דוידסון: איך יכול להיות שעדיין לנשים יש 10 נקודות בליגת העל בניקוד ובליגת העל 2 נקודות ולגברים יש 20?

סימון דוידסון: אולי יש לכם משהו הגיוני.

סימון דוידסון: לי זה לא נראה הגיוני כי באף התאחדות זה לא קיים.

סימון דוידסון: אז לקבל תשובה בנושא הזה.

סימון דוידסון: אני מבקש ממשרד הספורט לחשוב על ענישה או תוספת תקציבית לאותן אגודות שמתחזקות קבוצת בנות.

נורית שרביט: בוצע.

נורית שרביט: זה נמצא כרגע במשרד המשפטים.

נורית שרביט: לדעתי זה יאושר היום, תוספת של 30% לכל אגודה.

נורית שרביט: הכנסנו את זה.

סימון דוידסון: אז אני עוד מעט בא לחבק אותך.

סימון דוידסון: אני יודע שמשהו מתבשל שם.

נורית שרביט: מאוד רציתי להגיד את זה.

סימון דוידסון: זה דבר אדיר לספורט הנשים.

סימון דוידסון: זהו, אלה הנקודות שרציתי להעלות.

סימון דוידסון: אני רוצה לומר תודה לכולם.

סימון דוידסון: כל אחד שיושב פה עושה עוד פיסת היסטוריה למען ספורט הנשים במדינת ישראל.

סימון דוידסון: אנחנו נתקדם עוד צעד.

סימון דוידסון: הנה, תראו, עכשיו קיבלתי משהו שחפרתי להם הרבה זמן וזה נהדר לשמוע את זה.

סימון דוידסון: עשינו גם דיון לפני שבוע על ספורטאים פעילים ומצטיינים בצבא וכבר יש שינוי אדיר בנושא הזה תוך יומיים.

סימון דוידסון: דברים יכולים להשתנות.

סימון דוידסון: צריך להאמין, לחתום ולא לוותר.

סימון דוידסון: הבנות שיושבות פה, תחלמו הכי גבוה שאפשר.

סימון דוידסון: יש לכן את יוסי, הוא יגשים לכן את זה ואתן תגיעו לגדולות.

סימון דוידסון: תודה רבה לכולם, הישיבה נעולה.